Semakin Celik Vaksin! Orang Malaysia Kini Ramai Sedar Kepentingan Vaksinasi- Kajian

Cucuk vaksin merupakan cara mudah, selamat dan terbukti berkesan dalam mencegah serta melindungi tubuh daripada pelbagai penyakit berbahaya.

Prosedur perubatan ini akan melatih sistem imun untuk membentuk antibodi, sama seperti apabila tubuh terdedah kepada jangkitan penyakit.

Vaksin secara umumnya dihasilkan daripada kuman – bakteria atau virus – yang telah lemah atau mati, serta tidak akan menyebabkan penyakit itu berkembang dalam tubuh manusia.

Walaupun terdapat banyak bukti menunjukkan vaksin adalah berkesan dan selamat, namun boleh dikatakan masih terdapat individu yang tidak nampak kepentingan untuk mendapatkan
suntikan imunisasi.

Sempena dengan Minggu Imunisasi Sedunia (WIW), Hello Health telah menjalankan tinjauan untuk melihat persepsi dan pengetahuan individu awam mengenai vaksinasi dewasa.

Tinjauan ini melibatkan 2,051 pembaca Hello Health dari 8 buah negara iaitu Malaysia, Indonesia, Filipina, Thailand, Vietnam, Kemboja, Taiwan dan India.

Jom kita ketahui lebih lanjut mengenai pendapat awam berkaitan program vaksinasi Malaysia.

Untuk mendapatkan lebih banyak info tentang Kesihatan, sila dapatkannya
di sini.

Mengenai vaksinasi

Apakah persepsi masyarakat mengenai cucuk vaksin?

Semasa ditanya apakah yang terlintas di fikiran apabila mendengar perkataan “Vaksin’, sebahagian besar daripada responden memahami secara positif fungsi dan tujuan untuk
mendapatkan suntikan vaksin.

Ini di mana mereka bersetuju matlamat vaksinasi Malaysia adalah untuk
menguatkan sistem imun
 tubuh. Ia juga membantu memberikan perlindungan kepada diri daripada penyakit berbahaya, serta menghentikan penularan jangkitan.

Bahkan, semenjak dunia dilanda COVID-19, kebanyakan responden teruja untuk mendapatkan suntikan vaksinasi.

 Ini kerana mereka percaya tindakan tersebut akan dapat membantu mengurangkan keterukan simptom jangkitan wabak tersebut.

Bagi penduduk Thailand, mereka beranggapan vaksin mampu membina imuniti dan mencegah daripada terkena pelbagai jangkitan penyakit.

Pun begitu, masih ada yang risau memikirkan
kesan sampingan
 selepas suntikan, khususnya vaksin COVID-19.

Masyarakat Indonesia, masih ada yang takut kepada jarum suntikan. Namun demi kepentingan kesihatan diri dan bagi mengurangkan penularan jangkitan, mereka tetap memilih untuk cucuk vaksin.

Sesetengah responden di Taiwan pula percaya bahawa kesan sampingan vaksin yang diperbesar-besarkan telah mencetuskan ketakutan untuk menerima vaksin.

Untuk masyarakat Kemboja, mereka mengetahui bahawa vaksin baik untuk kesihatan. Namun, rata-ratanya masih bimbang akan kesan sampingan dan masalah kesihatan yang boleh berlaku
selepas suntikan.

Sementara itu, terdapat rakyat Vietnam yang merungut mengenai harga vaksin yang agak tinggi di sana. Namun mereka percaya, vaksin penting dalam mencegah penyakit berbahaya.

Tujuan vaksin

Apakah sebab utama mendapatkan vaksinasi Malaysia?

Dalam tinjauan Hello Health ini juga ingin mengetahui apakah alasan di sebalik keputusan seseorang untuk menyertai atau tidak program vaksinasi.

Berdasarkan responden daripada kelapan-lapan buah negara, sekitar 56-84% memilih untuk mendapatkan vaksin bagi melindungi diri dan individu di sekeliling mereka daripada penyakit berbahaya.

Jika tidak cucuk vaksin, seseorang itu akan lebih berisiko untuk mendapat jangkitan berbahaya atau komplikasi yang boleh mengancam nyawa daripada
penyakit seperti campak
, polio dan hepatitis.

Pertubuhan Kesihatan Sedunia (WHO) menganggarkan bahawa
vaksin pada bayi dan kanak-kanak
 sahaja sudah boleh menyelamatkan lebih 4 juta nyawa setiap tahun.

Selain alasan tersebut, 4 daripada 5 individu di negara ini percaya bahawa suntikan vaksin dapat menguatkan sistem imun tubuh.

Manakala 3 daripada 4 individu yakin dengan mendapat vaksin, ia boleh menghentikan penularan
jangkitan berbahaya.

Punca menolak cucuk vaksin

Responden juga ditanya mengenai alasan mereka untuk tidak mendapatkan vaksinasi.

Secara umumnya, 44-75% responden daripada semua negara terlibat menyatakan keengganan mereka untuk mendapatkan vaksin adalah kerana bimbangkan kesan sampingan yang mungkin terjadi.

Sebenarnya, jika difikirkan vaksin adalah sama seperti ubat yang lain.

 Ia boleh menyebabkan kesan sampingan ringan seperti demam, sakit atau kemerahan di tempat suntikan dan biasanya akan hilang dalam masa beberapa hari.

Bahkan kesan sampingan yang teruk dan berpanjangan amat jarang untuk berlaku. Doktor biasanya akan membantu memantau keadaan pesakit
selepas vaksinasi
.

Manakala 1 daripada 4 individu di Malaysia menolak untuk cucuk vaksin kerana beranggapan bahawa risiko adalah lebih besar berbanding manfaat yang akan diperolehi.

Selain responden negara ini sebanyak 17%, terdapat juga maklum balas dari negara lain seperti Vietnam (30%), Filipina (21%) dan India yang menyatakan punca tidak cucuk vaksin adalah kerana harganya yang mahal.

Perkara ini tidak dapat dinafikan kerana terdapat sesetengah vaksin, khususnya buat individu dewasa tidak diberikan subsidi oleh kerajaan.

Keadaan ini sekali gus mengakibatkan ada yang keberatan untuk mengambil vaksin, lebih-lebih lagi jika harganya agak mahal.

Vaksinasi Malaysia

Selain Program Imunisasi Kebangsaan lengkap yang disediakan untuk bayi dan kanak-kanak, individu dewasa juga perlu mendapatkan beberapa
jenis suntikan vaksin
 secara berkala, seperti:

Influenza

Pneumokokus

Hepatitis A

Hepatitis B

Difteria, pertusis dan tetanus (DPT)

Campak, beguk dan rubella (MMR)

Haemophilus influenzae jenis B (HiB)

Varicella (
cacar air
)

Meningokokus

Di Malaysia sahaja, hanya 1 daripada 3 individu (31%) mengetahui mengenai saranan cucuk vaksin dewasa ini.

Angka ini adalah tidak jauh beza dengan negara Asia Tenggara lain seperti Indonesia (29%), Vietnam (37%) dan Filipina (45%).

Dan dianggarkan 5% daripada masyarakat negara ini yang masih belum mengetahui mengenai suntikan vaksin bagi dewasa.

Baca juga:

Daripada semua jenis vaksin yang disarankan untuk dewasa, pneumokokal, meningokokus dan
haemophilus influenzae jenis B (HiB)
 adalah antara yang paling tidak diketahui oleh kebanyakan responden.

Terdapat juga sesetengah jenis vaksin dewasa yang perlu diambil, kurang diketahui oleh kebanyakan individu.

Berdasarkan tinjauan, 9 daripada 10 individu di Malaysia atau 8% sahaja yang mengetahui mengenai vaksin herpes zoster. Manakala 7 dalam 10 individu (31%) menyedari tentang suntikan HPV.

Vaksin Zoster disyorkan untuk mereka yang berumur 50 tahun ke atas bagi
mencegah kayap
. Sementara
vaksin HPV
 atau Human Papillomavirus yang bertujuan untuk
mencegah kanser serviks
 disarankan kepada wanita berusia antara 18-26 tahun.

Penting cucuk vaksin

Pendapat rakyat Malaysia mengenai keperluan cucuk vaksin

Melalui tinjauan yang dilakukan, 93% atau bersamaan 9 daripada 10 individu di Malaysia menyatakan bahawa vaksin dewasa juga perlu disediakan secara percuma oleh kerajaan, seperti
Program Imunisasi Kebangsaan untuk bayi
 dan kanak-kanak.

Bahkan maklum balas yang sama juga diterima daripada responden negara lain, di mana mereka bersetuju bahawa vaksin seharusnya diberikan dengan percuma oleh kerajaan.

Malahan, sebanyak 83% responden berpendapat bahawa vaksinasi Malaysia untuk dewasa juga sama pentingnya dengan imunisasi kanak-kanak.

Mereka juga percaya bahawa
manfaat daripada suntikan vaksin
 adalah lebih banyak berbanding risikonya.

Namun dalam masa yang sama, terdapat segelintir responden (11%) yang merasakan bahawa cucuk vaksin tidak diperlukan atau relevan bagi dewasa.

Vaksin COVID-19

Pandangan umum mengenai cucuk vaksin COVID-19

Malaysia telah memulakan program vaksinasi untuk COVID-19 secara percuma bermula Februari 2021.

Program Imunisasi COVID-19 Kebangsaan
 itu diterajui oleh Perdana Menteri ketika itu, iaitu Tan Sri Muhyiddin Yassin sebagai individu pertama di negara ini yang menerima suntikan dos pertama vaksin Pfizer-BioNTech.

Walaupun begitu, sambutan dan maklum balas daripada individu awam ketika itu boleh dikatakan agak berbelah bahagi kerana sebahagian besar masih bimbang
mengenai efek yang akan terjadi
 selepas vaksinasi COVID-19.

Namun secara perlahan-lahan, pandangan masyarakat Malaysia akhirnya berubah. Ini apabila mereka melihat manfaat vaksin dalam mencegah penularan dan mengurangkan komplikasi akibat jangkitan
virus Corona.

Berdasarkan Data Vaksinasi COVID-19 di Malaysia, sehingga tarikh 27 April 2022, sebanyak 81.6% daripada keseluruhan jumlah penduduk Malaysia atau bersamaan 70,197,502 dos suntikan telah diberikan.

Kejayaan vaksin dalam memerangi pandemik COVID-19 sedikit sebanyak berjaya mengubah persepsi umum terhadap kepentingan vaksinasi untuk dewasa.

Ini dapat dilihat menerusi maklum balas lebih 95% responden menyatakan mereka menyedari kepentingan vaksin
selepas wabak
 yang melumpuhkan seluruh dunia tersebut.

Kesedaran umum

Hasil tinjauan Hello Health sempena memperingati Minggu Imunisasi Sedunia 2022 mendapati, 95% daripada 2,051 responden kini melihat kepentingan vaksin secara umum selepas
pandemik COVID-19.

Bukan sekadar itu, sebanyak 84% responden kini akan mempertimbangkan untuk mendapatkan vaksin dewasa pada masa hadapan.

Apa yang dapat disimpulkan di sini adalah vaksinasi Malaysia merupakan cara selamat dan berkesan untuk meningkatkan sistem imun terhadap penyakit berbahaya.

Vaksin juga mampu melindungi diri daripada risiko terdedah kepada penyakit dan sebarang komplikasi.


Betul Ke Lelaki Dengan Penyakit Diabetes Lebih BERISIKO Mati Pucuk?

Dianggarkan sekitar 35% hingga 75% lelaki yang menghidap diabetes akan mengalami risiko mati pucuk atau disfungsi erektil pada tempoh tertentu dalam hidup mereka.

Pesakit diabetes dalam kalangan lelaki
 lebih cenderung untuk mengalami mati pucuk 10 hingga 15 tahun lebih awal berbanding lelaki lain.

Apabila mereka semakin berumur, masalah mencapai ereksi menjadi semakin kerap. Selepas umur 50 tahun, risiko masalah ini ialah 50% hingga 60% bagi penghidap diabetes. Bagi umur 70 tahun ke atas, peratusan lebih tinggi iaitu sehingga 95%.

Untuk mendapatkan lebih banyak info tentang Kesihatan Lelaki sila dapatkannya
di sini.

Penghidap diabetes lebih tinggi risiko mati pucuk?

Bagaimana diabetes menjejaskan proses ereksi, adalah kompleks melibatkan
gangguan pada urat saraf,
 pembuluh darah, dan fungsi otot.

Ereksi memerlukan pembuluh darah yang sihat, urat saraf dan hormon yang berfungsi dengan baik, serta keinginan seksual. Diabetes boleh menjejaskan pembuluh darah dan urat saraf
yang mengawal ereksi.

Meskipun mempunyai kadar hormon yang normal dan keinginan seks, penghidap diabetes masih gagal mencapai ereksi yang baik.

Pelbagai pilihan rawatan mati pucuk dalam kalangan penghidap diabetes

Ubat-ubatan ialah salah satu pilihan yang ada. Antaranya termasuk sildenafil (Viagra), tadalafil (Cialis), avanafil (Stendra), dan vardenafil (Levitra).

Walau bagaimanapun, keadaan mungkin sedikit rumit memandangkan pesakit diabetes kerap mempunyai
masalah pada jantung mereka.

Ubat-ubatan ini mungkin boleh menjejaskan fungsi jantung dan menyebabkan tindak balas dengan ubat jantung. Perbincangan dengan doktor harus dilakukan terlebih dahulu sebelum mengambil sebarang ubat.

Pilihan rawatan lain yang mungkin boleh dipertimbangkan ialah
intracavernous injection therapy
, alat vakum ereksi, alat penyempit vena, zakar prostesis (palsu), dan terapi seks.

Apakah pilihan terbaik untuk anda?

Jawapannya bergantung kepada keadaan kesihatan dan situasi anda. Temu janji dengan pakar urologi mungkin perlu diatur untuk mendapatkan nasihat dan pemeriksaan yang lebih komprehensif.


Embolisme Amniotik Fluid

Ketahui asas-asasnya

Apakah itu embolisme cecair amniotik?

Embolisme cecair amniotik kali pertama dikenal pasti pada tahun 1941, ia adalah kes kecemasan obstetrik yang jarang sekali berlaku melibatkan cecair amniotik, sel fetus, rambut atau apa-apa sisa masuk ke dalam peredaran darah si ibu melalui uri yang akan mencetuskan tindak balas seperti alahan. Tindak balas ini akan menyebabkan kegagalan jantung dan peparu (kardiorespiratori) dan pendarahan yang banyak (koagulopati).

Apakah kebarangkalian embolisme cecair amniotik?

Embolisme cecair amniotik ini agak jarang berlaku dan berlaku dalam setiap  2-8 /100000 wanita bersalin dan bertanggungjawab menyebabkan 7.5% ke 10% dari kes kematian ibu. Keadaan ini berlaku hanya pada wanita. Tiada kecenderungan pada mana-mana bangsa atau etnik yang difikrkan wujud. Namun, terdapat kajian oleh Fong et al menyatakan orang hitam bukan Hispanic mempunyai dua kali ganda risiko untuk mengalami masalah ini.

Namun begitu, ia boleh diuruskan dengan mengurangkan faktor risiko. Sila berbincang dengan doktor untuk maklumat lanjut.

Ketahui simptom-simptomnya

Apakah simptom-simptom ?

Embolisme cecair amniotik terjadi secara mengejut dan pantas. Peringkat pertama kondisi ini selalunya melibatkan serangan jantung dan kegagalan pernafasan. Serangan jantung berlaku apabila jantung anda berhenti bekerja, anda tidak sedarkan diri dan berhenti bernafas. Kegagalan pernafasan pula berlaku apabila peparu anda tidak mampu membekalkan oksigen yang cukup kepada darah atau menyingkirkan karbon dioksida daripadanya. Ini akan membuatkan kesukaran untuk bernafas

Tanda dan simptom lain yang mungkin berlaku bersama kondisi ini ialah:

Kesesakan nafas secara tiba-tiba

Cecair berlebihan di dalam peparu (edema pulmonari)

Tekanan darah jatuh secara mendadak

Kegagalan jantung untuk mengepam darah secara tiba-tiba

Masalah yang mengancam nyawa disebabkan oleh penggumpalan darah (koagulasi intravaskular tersebar)

Status mental berubah-ubah

Kesejukan

Degupan jantung menjadi laju dan iramanya tidak sekata

Distres fetal seperti degupan jantung menjadi perlahan

Sawan

Koma

Ketidaknormalan degupan jantung secara tiba-tiba

Pendarahan daripada rahim, luka atau tapak intravena

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Ketahui puncanya

Apakah yang mengakibatkan embolisme cecair amniotik?

Kondisi ini belaku apabila cecair amniotik atau sisa daripada fetus masuk ke dalam peredaran darah si ibu. Bagaimana ia boleh berlaku masih tidak difahami dengan jelas. Mungkin disebabkan  kebocoran pada sekatan uri kesan daripada trauma.

Apabila kebocoran ini berlaku, sistem imun akan memberi respon dengan melepaskan produk yang menyebabkan keradangan, mengaktifkan penggumpalan darah yang tidak normal didalam peparu dan salur darah si ibu yang menghasilkan kecelaruan penggumpalan darah yang serius (koagulasi intravaskular tersebar)

Namun, kondisi ini jarang berlaku – sememangnya cecair amniotik dalam jumlah yang sedikit lazimnya masuk ke dalam peredaran darah si ibu sewaktu bersalin tanpa sebarang masalah. Ianya tidak jelas kenapa dalam sesetengah kes boleh membawa kepada embolisme cecair amniotik.

Jelas sekali, kajian yang lebih mendalam tentang punca embolisme cecair amniotik perlu dilakukan.

Ketahui faktor risiko

Apakah yang meningkatkan saya kepada risiko?

Terdapat banyak faktor risikonya seperti:

Umur si Ibu yang sudah lanjut:  Sekiranya anda berumur 35 tahun atau lebih sewaktu anda bersalin, anda mempunyai risiko lebih tinggi untuk kondisi ini

Masalah uri: Sekiranya terdapat masalah pada uri – struktur yang terhasil didalam rahim sewaktu mengandung – anda berisiko tinggi untuk kondisi ini

Preeklampsia: Sekiranya anda mengalami preeklampsia – tekanan darah tinggi dan protein yang berlebihan di dalam air kencing selepas 20 minggu mengandung – anda berisiko tinggi untuk kondisi ini

Induksi bersalin:Kajian terhad  yang dilakukan menyatakan sesetengah teknik induksi boleh meningkatkan risiko embolisme cecair amniotik akan tetapi kaitan antara dua ini masih banyak keraguan.

Bersalin secara pembedahan: Menjalani pembedahan caesar , bersalin menggunakan forsep atau ekstrasi vakum, meningkatkan lagi risiko anda. Prosedur-prosedur ini boleh mengganggu sekatan fizikal antara anda dan bayi. Ia tidak jelas samada bersalin secara operatif ini benar-benar menyebabkan untukkondisi ini atau sebenarnya kondisi ini telah terjadi dahulu sebelum prosedur ini dijalankan.

Polihidramnios: Mempunyai terlalu banyak  cecair amniotik di sekeliling bayi anda merupakan risiko bagi kondisi ini.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimanakan embolisme cecair amniotik didiagnosis?

Diagnosis kondisi ini dibuat berdasarkan pemeriksaan doktor. Kebiasaannya doktor akan membuat diagnosis setelah semua kondisi lain disaring keluar. Dalam sesetengah kes, diagnosis hanya dapat dibuat setelah kematian si ibu. Beberapa ujian akan dilaksanakan termasuklah:

Ujian darah termasuk ujian untuk memeriksa faktor pembekuan, enzim jantung, elektrolit , jenis darah dan kiraan darah lengkap

Elektrokardiogram  untuk memeriksa irama jantung

Oksimetri nadi untuk memeriksa jumlah oksigen di dalam darah

X-ray dada untuk melihat sebarang cecair terkumpul di sekeliling jantung

Ekokardiografi untuk menilai fungsi jantung.

Bagaimanakah ia dirawat?

Rawatan kecemasan termasuklah:

Memasukkan kateter: doktor akan memasukkan tiub yang halus dan kosong ke dalam salah satu arteri anda untuk memantau tekanan darah. Satu lagi tiub akan dimasukkan ke dalam vena di bahagian dada (kateter vena sentral) yang digunakan untuk memasukkan air, ubat, transfusi, dan mengambil darah.

Oksigen:Anda  mungkin memerlukan tiub pernafasan yang dimasukkan ke dalam saluran pernafasan untuk membantu anda bernafas

Ubat: Doktor akan memberikan ubat untuk mempertingkatkan fungsi jantung anda. Ubat lain mungkin boleh digunakan untuk mengurangkan tekanan yang berpunca dari air dalam badan yang pergi ke jantung dan paru-paru.

Transfusi:Sekiranya anda mengalami pendarahan tidak terkawal, anda akan memerlukan transfusi darah,produk darah dan penggantian cecair.

Sekiranya anda mengalami kondisi ini sebelum melahirkan anak, doktor akan merawat anda dengan tujuan memastikan bayi anda dilahirkan dengan selamat secepat mungkin. Pembedahan caesar kecemasan mungkin diperlukan.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas embolisme cecair amniotik?

Kondisi ini tidak boleh dicegah, dan juga sukar bagi doktor untuk menjangkakan ia akan berlaku atau tidak. Sekiranya anda pernah terkena kondisi ini dan merancang untuk mengandung lagi,maklumkan kepada pakar obstetrik anda. Doktor akan membincangkan risiko kehamilan dan membuat pemantauan dengan teliti.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Luangkan Masa Berkualiti Bersama Anak

Bila kali terakhir anda meluangkan masa berkualiti bersama anak-anak anda? Siang tadi, semalam atau hujung minggu lepas? Ramai ibu bapa yang masih belum faham apakah yang dimaksudkan dengan masa berkualiti bersama anak. Ada yang menganggap waktu bercuti bersama anak dipanggil masa berkualiti, malah ada juga yang menganggap sarapan pagi bersama keluarga tadi adalah masa berkualiti. Sebenarnya, apakah yang dimaksudkan dengan masa berkualiti dan apakah yang perlu dilakukan oleh ibu bapa sepanjang masa berkualiti tersebut?

Bagaimana meluangkan masa berkualiti bersama anak

Kebanyakan ibu bapa menganggap dengan menyediakan keperluan asas untuk anak seperti makan dan juga pendidikan sudah mencukupi untuk menunjukkan bahawa mereka bertanggungjawab kepada anak mereka. Ini adalah tidak benar sama sekali! Komunikasi antara ibu bapa dan anak-anak adalah penting. Anda bukan sahaja perlu menyediakan keperluan asas untuk mereka sebaliknya anda juga perlu meluangkan masa yang berkualiti bersama anak-anak.

Masa berkualiti bukanlah masa yang anda luangkan bersama anak-anak anda dengan terlalu banyak aktiviti. Cukup dengan hanya anda meluangkan masa bersama-sama ketika makan, berborak, bermain atau memeluk si manja. Semasa melakukan perkara ini, elakkan gangguan-gangguan luar seperti merendahkan bunyi radio, televisyen ataupun telefon. Berikan tumpuan sepenuhnya kepada anak anda buat seketika. Tinggalkan segala masalah kerja anda dan dapatkan emosi yang sihat semasa meluangkan masa berkualiti bersama anak anda.

Berikut adalah beberapa cadangan untuk anda meluangkan masa berkualiti bersama anak anda.

Berborak:
 Ia boleh dilakukan setiap hari. Hanya berbual kosong tentang perkara-perkara mudah. Mungkin bagi anda ianya remeh tetapi amat bermakna buat si kecil. Contohnya, “Adik makan apa tengah hari tadi?” atau “Cikgu cakap apa kat sekolah?” Hal ini secara tidak langsung membuatkan anak anda rasa disayangi dan tahu anda mengambil berat tentang dirinya. Semasa melakukan perkara ini, sebaik-baiknya tataplah wajah anak anda supaya dia boleh merasa ‘lebih dekat’ dengan anda. Jika anda tiada kesempatan untuk berborak-borak dengan anak pada setiap hari, anda boleh lakukan cara ini sekali-sekala; selitkan nota yang berunsur kata-kata semangat dan nasihat pada bekal sekolah anak anda.

Buat kerja bersama:
 Kebanyakan ibu bapa melarang anak daripada mengacau mereka semasa menyiapkan kerja harian di rumah. Jangan begitu, Mama! Kerja di rumah seperti menyapu, melipat kain baju atau memasak boleh menjadi masa berkualiti anda bersama si kecil.

Aktiviti seni bersama:
 Kanak-kanak gemar melakukan aktiviti seni seperti melukis, menconteng atau mewarna. Ini juga boleh dijadikan aktiviti bermanfaat bersama anak dengan meluangkan masa bersama mereka semasa melakukan aktiviti tersebut.


Ingin Cegah Kanser Serviks? Ini Cara Terbaik Yang Boleh Anda Lakukan

Punca barah serviks boleh dicegah apabila individu mendapatkan suntikan vaksin HPV. Ketahui apakah fungsi suntikan HPV dalam mencegah kanser pangkal rahim dalam perkongsian artikel Hello Doktor ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Fahami punca barah serviks

Vaksin HPV boleh didapati bagi mengelakkan jenis
virus papilloma manusia
 yang kebanyakannya menyebabkan kanser serviks serta beberapa kanser anus, vulva (kawasan sekitar pembukaan faraj), faraj dan
oropharyns
 iaitu belakang tekak termasuk lidah dan tonsil.

Selain itu, vaksin juga menghalang jenis HPV yang menyebabkan kebanyakan ketuat genital.

Menurut Lembaga Penduduk dan Pembangunan Keluarga Negara (LPPKN), pelaksanaan Program Vaksinasi HPV (PVHPV) bagi tahun 2018 adalah berdasarkan ketetapan berikut:

Wanita warganegara Malaysia atau Penduduk Tetap

Lahir pada tahun 1991 hingga 1996

Bujang dan belum pernah berkahwin

Tidak hamil

Tidak pernah mengalami alahan teruk yang perlu dirawat di hospital

Dari segi kuota bagi 2018, seramai 27,000 wanita penerima baru berdasarkan ‘first come first serve basis’. Kuota ini diagihkan kepada semua LPPKN Negeri seluruh Malaysia.

Selain itu, v
aksin ini juga sudah mendapat pengiktifaran halal oleh Jabatan Kemajuan Islam Malaysia (JAKIM).

Virus HPV Punca Barah Serviks

HPV adalah jangkitan kelamin dan biasanya dialami oleh kebanyakan golongan muda. Di Malaysia, kanser serviks menjadi kanser ketiga yang paling kerap dihidapi oleh wanita selepas kanser payudara dan kolorektum.

Apabila ia jenis HPV berisiko tinggi (HRHPV) berterusan, ia boleh menyebabkan perkembangan sel-sel servik yang tidak normal yang mana dirujuk sebagai
prakanser serviks
jika sekurang-kurangnya ⅔ daripada lapisan permukaan servik terjejas.

Prakanser boleh berkembang menjadi kanser serviks selepas beberapa tahun. Tetapi tidak semua orang yang mempunyai prakanser serviks akan mendapat kanser serviks, dan ia sukar untuk diramalkan siapa yang akan terjejas.

Terdapat beberapa jenis HRHPV yang berbeza yang boleh menyebabkan prakanser serviks dan kanser. HPV16 dan 18 adalah jenis berisiko tinggi yang paling penting, kerana kedua-duanya menyebabkan kira-kira 70% daripada kanser serviks di seluruh dunia.

Vaksinasi pencegahan, melalui suntikan partikel seakan virus HPV ke dalam otot, mencetuskan penghasilan antibodi yang melindungi daripada jangkitan HPV  punca barah pada masa hadapan.

Baca juga:

Jangkitan HPV

Jangkitan HPV paling kerap terjadi semasa melakukan hubungan kelamin, sama ada melalui faraj, oral atau dubur.

Seseorang yang telah dijangkiti berkemungkinan tidak menunjukkan sebarang tanda atau simptom.

Seseorang masih boleh mempunyai jangkitan HPV walaupun setelah bertahun lama dijangkiti.

Kebanyakan orang tidak menyedari mereka telah menjangkiti pasangan mereka.

Terdapat kemungkinan seseorang boleh dijangkiti lebih dari satu jenis subtype HPV.

Punca barah serviks: Fahami Kepentingan Vaksin HPV

Pemberian vaksin
 adalah secara suntikan di bahagian atas lengan sebanyak 3 kali dalam tempoh enam bulan. tiga dos vaksinasi ini memberi perlindungan optima daripada jangkitan HPV serta boleh mencegah 70 peratus berlakunya kanser serviks.

Vaksin versi baru itu untuk kegunaan anak gadis dan wanita yang berusia antara sembilan hingga 45 tahun. Ia dapat mencegah kanser serviks, vulva, dan vagina yang disebabkan oleh HPV jenis 16, 18, 31, 33, 45, 52 dan 58, lesi prakanser yang disebabkan oleh HPV jenis 6, 11, 16, 18, 31, 33, 45, 52 dan 58, serta ketuat genital yang disebabkan oleh HPV jenis 6 dan 11.

Vaksin itu juga diluluskan untuk kegunaan kanak-kanak dan orang dewasa lelaki dan perempuan yang berusia antara sembilan hingga 26 tahun untuk mencegah kanser anus yang disebabkan oleh HPV Jenis 16, 18, 31, 33, 45, 52 dan 58.

Selain itu, ia juga boleh digunakan oleh lelaki yang berusia antara sembilan hingga 26 tahun untuk mencegah lesi prakanser atau displasia yang disebabkan oleh HPV jenis 6, 11, 16, 18, 31, 33, 45, 52 dan 58, dan ketuat genital yang disebabkan oleh HPV jenis 6 dan 11.

Kesan Sampingan Vaksin

Kesan sampingan yang berlaku akibat vaksin HPV adalah ringan dan bersifat sementara sahaja. Kebiasaannya ia akan sembuh selepas beberapa hari.

Antara kesan sampingan yang mungkin berlaku:

Sakit di tempat suntikan

Bengkak dan kemerah-merahan di tempat suntikan

Sakit otot

Sakit kepala

Keletihan

Demam

Pening

Mual

Sekiranya kesan sampingan ini berterusan, rujuk doktor anda segera.


5 Cara Melawan Tekanan Dan Kekal Cergas

Tekanan adalah pembunuh pada zaman moden ini! Tekanan membuatkan anda menjadi tua, menjejaskan produktiviti kerja, mengganggu perhubungan anda dan menghalang anda untuk mendapat mencapai tahap kesihatan optimum, mengurangkan berat dan matlamat kecergasan anda.

Tekanan yang disebabkan situasi kecemasan, dipanggil Tekanan Akut – tindak balas melawan atau membiarkan sesuatu perkara itu berlalu (
fight or flight response)
 – adalah satu tindak balas pantas. Melawan penyerang, dikejar haiwan liar, keluar secara tiba-tiba dalam kesesakan atau mungkin bersaing dalam sukan, seperti permainan rugbi, bola sepak, berbasikal gunung, bermain layang-layang atau angkat berat – adalah antara contohnya. Tekanan akut adalah mekanisme keselamatan yang penting yang membolehkan anda mengatasi keadaan kecemasan.

Apabila anda menang atau melarikan diri, tindak balas tekanan fisiologi maksimum berakhir dan kadar degupan jantung, tekanan darah dan hormon akan kembali normal. Proses pemulihan akan berfungsi kembali dan pembaikan serta penyembuhan tisu akan berlaku. Tekanan kronik adalah apabila tindak balas ini berlaku apabila tidak wujudnya sebarang kecemasan dan untuk tempoh yang lama. Sebagai manusia, anda mempunyai otak yang dapat membuat tafsiran dalam dunia yang penuh dengan cara yang kompleks, yang membenarkan anda untuk meneruskan tindak balas tekanan dengan memperbetulkan masalah atau situasi yang tidak boleh anda lakukan apa-apa. Ketakutan dan rasa tidak selamat boleh menyebabkan tindak balas tekanan akut menjadi kronik. Tekanan adalah cara badan untuk bertindak balas terhadap cabaran. Dengan tidak menghentikan tindak balas tekanan, anda hanya menyebabkan hormon anda terus mengalir keluar.

Mari bayangkan perkara ini dari aspek motor dan brek kereta. Tekanan akut adalah apabila anda menekan brek untuk mengelakkan dari melanggar sesuatu. Pad brek memerlukan masa yang pendek untuk menghentikan kenderaan. Pad brek akan kembali kepada posisi statik, jauh dari geseran dan digunakan secara berkala apabila diperlukan untuk membenarkan motor bergerak secara perlahan. Manakala tekanan kronik adalah seperti memandu dengan brek tangan yang digunakan (brek tangan di tarik ke atas)…brek berada pada posisi penggunaan berterusan dan motor terdedah kepada lebih tekanan. Anda masih boleh terus memandu tetapi geseran dan tekanan (tekanan kronik) akan ‘menghauskan’ brek dan berisiko merosakkan motor.

Tekanan kronik akan menjejaskan sistem adrenal anda, seperti mana brek kereta yang akan ‘haus’ dan merosakkan motor. Beberapa simptom biasa lain adalah seperti kekurangan tenaga, kesukaran tidur, keinginan seksual yang rendah, kelesuan dan keletihan semasa melakukan aktiviti normal. Dalam erti kata lain, ‘anda bangun dan pergi kerja..bangun dan pergi kerja’! Tambahan pula hormon yang berlebihan yang dilepaskan apabila tekanan kronik boleh menyebabkan beberapa masalah kesihatan seperti peningkatan gula dalam darah (dan kegemukan), tekanan darah tinggi dan sindrom metabolik (meningkatkan penyakit jantung dan diabetes).

Berikut adalah 5 tip KiwiFitness untuk mengendalikan tekanan bagi mengelakkan keletihan adrenal, mendapatkan kecergasan dan memperolehi kesihatan dan gaya hidup yang optimum:

Dapatkan Omega-3 dengan banyak

Omega-3 dapat meningkatkan tahap hormon glutation, dan ia sangat baik untuk melindungi badan dari terdedah kepada tekanan fizikal.

Makan makanan kaya antioksidan

Makanan yang kaya dengan antioksidan dapat membekalkan nutrien yang diperlukan badan untuk menghasilkan enzim secara berkesan yang dapat menyingkirkan hormon tekanan dengan mempertingkatkan prosedur anti-tekanan.

Yoga dan meditasi

Amalan yoga dan meditasi dapat membantu dengan menyediakan masa selamat yang berstruktur untuk menyingkirkan tekanan mental. Anda akan menjadi lebih berwaspada dan mampu untuk menyedari apabila anda berada dalam keadaan tertekan.

Urutan

Urutan dalam melepas hormon endorfin yang memberikan ketenangan kepada sistem saraf periferal.

Ketawa

Kajian menunjukkan ketawa boleh membuatkan anda lebih berdaya tahan terhadap penyakit dan tekanan, dan dalam masa yang sama mempertingkatkan tahap antioksidan ke ttahap yang tinggi.

Hello Health Group
 tidak memberikan nasihat, diagnosis atau rawatan perubatan.


Nefritis Interstitial - Penyakit Yang Buatkan Ginjal Alami Keradangan Dan Membengkak!

Nefritis interstisial
merupakan sejenis penyakit buah pinggang yang menyebabkan ginjal bengkak. Kawasan di sekeliling tiub ginjal akan membengkak dan menganggu fungsinya.

Buah pinggang berfungsi membuang bahan kumuh dan menyimbangkan cecair badan.
Setiap buah pinggang
 mempunyai 1 milion penapis kecil yang dipanggil nefron.

Nefron adalah tiub kecil bergulung dengan bulbus pada hujung yang lain. Nefron menyalurkan air kencing ke tiub (ureter) yang menghubungkan buah pinggang ke pundi kencing.

Untuk mendapatkan lebih banyak info berkenaan Kesihatan Urologi, anda boleh klik
di sini
.

Definisi

Nefritis ialah keradangan (ginjal bengkak). Nefritis interstisial bermakna penyakit yang memberi kesan kepada ruang di sekitar nefron. Ia boleh mejadi akut atau kronik.

Apakah kebarangkalian ginjal bengkak disebabkan Nefritis Interstitial?

Nefritis interstisial boleh berlaku kepada pesakit tanpa mengira usia, tetapi lebih kerap berlaku dalam pesakit tua.

Nefritis interstisial merupakan 10% – 15% daripada punca semua kes
kegagalan buah pinggang
. Ia boleh ditangani dengan mengurangkan faktor risiko. Sila berbincang dengan doktor anda untuk maklumat lanjut.

Simptom-simptom

Apakah simptom-simptom ginjal bengkak?

Simptom termasuklah demam dan ruam. Air kencing mungkin mengandungi sel yang abnormal. Sel ini ialah eosinophils, sejenis sel darah putih.

Kebiasaannya, pesakit tidak akan mempunyai simptom melainkan fungsi buah pinggang telah menjadi sangat teruk. Sewaktu itu, simptom kegagalan buah pinggang (lemah, loya, kegatalan, muntah, bengkak kaki, dan rasa metal dalam mulut).

Apabila jangkitan menyebabkan nefritis, pesakit akan mengalami demam, menggigil, sakit belakang, dan simptom
masalah saluran kencing
 (rasa terbakar, kerap membuang air, kesukaran untuk mula kencing dan
air kencing berdarah
).

Tekanan darah mungkin akan
menjadi tinggi dan sukar untuk dikawal.

Terdapat tanda atau simptom yang tidak tersenarai di atas. Jika anda mempunyai sebarang kemusykilan tentang sebarang simptom, sila hubungi doktor anda.

Punca

Apakah Punca Nefritis Interstitial?

Nefritis interstisial kebiasaannya berlaku disebabkan ubat, termasuklah antibiotik, ubat anti keradangan, dan diuretik.

Ubat-ubatan lain serta jangkitan dengan bakteria dan virus juga boleh menjadi puncanya. Sangat jarang sekali ia dikaitkan dengan penyakit autoimun sistemik
seperti lupus
, sarcoidosis dan
Sjogren’s syndrome
. Kadangkala, penyebabnya tidak diketahui.

Faktor-faktor Risiko

Apakah yang meningkatkan risiko saya terhadap masalah ginjal bengkak?

Terdapat banyak faktor risiko untuk mengalami nefritis interstisial seperti:

Orang dewasa yang mengambil ubat tidak mengikut preskripsi doktor

Jangkitan dalam kanak-kanak

Diagnosis dan Rawatan

Bagaimana pesakit nefritis interstitial didiagnosis?

Doktor akan melakukan diagnosis berdasarkan sejarah kesihatan, pemeriksaan fizikal dan ujian darah serta ujian air kencing. Doktor juga mungkin akan menggunakan  ultrabunyi, yang menggunakan gelombang bunyi untuk mendapatkan gambaran buah pinggang.

Jika diagnosis masih belum jelas, biopsi buah pinggang mungkin akan dilakukan. Jarum khas akan dimasukkan ke dalam buah pinggang dan sebahagian kecil tisu buah pinggang akan diambil dan diperhatikan di bawah mikroskop.

Baca juga:

Bahayanya Diabetes, Bukan Hanya Serang Jantung Atau Ginjal, Malah Organ Lain Juga!

Glikosuria Buah Pinggang; Gula Banyak Dalam Air Kencing! Ini Petanda Awal Dan Rare Anda Ada Diabetes

Bagaimana pesakit ginjal bengkak dirawat?

Rawatan bertujuan untuk membaiki fungsi buah pinggang yang kian merosot dan masalah metabolik yang terkait dengan kegagalan buah pinggang (tinggi potassium, rendah kalsium, dan tinggi posporus, kadar darah rendah)

Nefrologis (pakar penyakit buah pinggang) dapat membantu dalam penjagaan pesakit. Rawatan juga bertujuan untuk merawat punca di sebaliknya. Jika ubat yang menjadi punca nefritis akut, pengambilan ubat tersebut akan dihentikan.

Jangkitan bakteria akan dirawat dengan antibiotik. Jika pesakit tidak memberi tindak balas kepada rawatan awal, kortikosteroid seperti prednisone mungkin akan diberikan.

Jika kortikosteroid tidak berkesan, ubat yang lebih kuat seperti cyclophosphamide mungkin dicuba.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani ginjal bengkak?

Perubahan gaya hidup dan rawatan sampingan berikut mungkin dapat membantu anda menangani nefritis interstisial:

Ketahuilah bahawa kebanyakan masalah akut akan pulih  selepas beberapa hari pengambilan ubat diberhentikan.

Ambil ubat seperti yang diarahkan.

Fahami bahawa satu pertiga pesakit dengan masalah akut akan
memerlukan dialisis
 buat sementara waktu.

Menyedari bahawa pesakit dengan masalah kronik kebiasaannya menghadapi kegagalan buah pinggang dan memerlukan dialisis buat selamanya

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.

Jumpa Doktor

Bila saya harus berjumpa doktor?

Anda patut menghubungi doktor jika anda mengalami:

Darah dalam air kencing atau menggigil, demam dan sakit bahagian bawah belakang.

Mengalami ruam selepas menggunakan ubat baru,
alergik kepada penisilin
 atau antibiotik lain atau mengalami kesan sampingan ubat.

Jika anda mempunyai sebarang tanda atau simptom yang disenaraikan di atas atau anda mempunyai sebarang soalan, sila hubungi doktor anda.

Tubuh badan setiap orang memberi tindak balas secara berbeza. Adalah lebih baik untuk berbincang dengan doktor anda tentang rawatan terbaik mengenai situasi anda.


Peranan Ibu Bapa: Bagaimana Anda Menghadapinya

Adakah peranan
ibu bapa
 dalam mendidik dan membesarkan anak-anak semudah disebut? Mana-mana ibu bapa yang baik mahu anak-anak mereka keluar daripada masalah, menunjukkan prestasi yang baik di sekolah, dan terus melakukan perkara-perkara yang mengagumkan apabila meningkat dewasa. Penyelidikan psikologi telah menunjukkan sebahagian faktor yang meramalkan kejayaan setiap anak-anak dan tidak mengejutkan, kebanyakannya diperolehi daripada peranan ibu bapa. Kajian menunjukkan bahawa ibu bapa yang mempunyai anak-anak yang cemerlang dan berjaya mempunyai 13 perkara dalam persamaan mereka. Berikut merupakan ciri-ciri yang dimiliki oleh kebanyakan ibu bapa yang berjaya membesarkan anak-anak mereka menjadi seorang yang cemerlang yang berjaya.

Ibu bapa yang menyuruh anaknya melakukan tugasan rumah

Menurut Julie Lythcott-Haims, bekas dekan di
Stanford University
 yang juga pengarang buku
‘How to Raise an Adult’
, beliau menyatakan semasa acara TED Talks Live bahawa, jika kanak-kanak tidak mencuci pinggan mereka sendiri selepas makan, itu bermakna individu lain yang akan mencucikannya untuk mereka. Oleh itu, mereka bukan sahaja bebas daripada melakukan sebarang kerja, malah mereka juga tidak mempelajari bahawa setiap kerja mestilah disiapkan dan setiap individu perlu menyumbang kepada kebaikan secara menyeluruh. Beliau juga berpendapat, kanak-kanak yang dibesarkan dengan melakukan tugasan rumah akan membesar menjadi pekerja yang boleh bekerjasama dengan baik dengan rakan-rakan sekerja mereka, lebih bersifat empati kerana mereka tahu secara langsung bagaimana rasanya untuk bersungguh-sungguh dalam melakukan sesuatu dan dapat melakukan tugas secara berdikari. Beliau menyatakan perkara ini berdasarkan
Harvard Grant Study
, kajian longitudinal terpanjang yang pernah dilakukan.

Ibu bapa yang mengajarkan anak mereka kemahiran-kemahiran sosial

Penyelidik dari
Pennsylvania State University
 dan
Duke University
 mengesan lebih daripada 700 kanak-kanak dari seluruh Amerika Syarikat antara tadika dan umur 25 tahun dan mendapati hubungan yang signifikan antara kemahiran
sosial
 mereka ketika berada di tadika dan kejayaan mereka sebagai orang dewasa dalam dua dekad kemudian.

Kajian selama 20 tahun tersebut telah menunjukkan bahawa kanak-kanak yang kompeten secara sosial yang dapat bekerjasama dengan rakan sebaya tanpa mendorong mereka, membantu orang lain, memahami perasaan mereka, dan menyelesaikan masalah mereka sendiri, jauh lebih berkemungkinan mendapat ijazah dan mempunyai
pekerjaan
 sepenuh masa pada umur 25 tahun berbanding daripada mereka yang mempunyai kemahiran sosial yang terhad.

Mereka yang mempunyai kemahiran sosial yang terhad juga mempunyai peluang yang lebih tinggi untuk ditahan atas masalah yang dicetuskan, ketagihan
minuman keras
, dan memohon
perumahan
 awam.

Menurut Kristin Schubert, pengarah program di Robert Wood Johnson Foundation yang membiayai penyelidikan tersebut berkata, kajian tersebut menunjukkan bahawa membantu kanak-kanak untuk mengembangkan kemahiran sosial dan
emosi
 adalah salah satu perkara yang paling penting yang dapat kita lakukan untuk menyediakan mereka untuk masa depan yang sihat.

Ibu bapa yang mempunyai harapan yang tinggi

Menggunakan data daripada kaji selidik nasional seramai 6,600 kanak-kanak yang dilahirkan pada tahun 2001, profesor di
University of California at Los Angeles
, Neal Halfon dan rakan-rakannya mendapati bahawa harapan ibu bapa untuk anak-anak mereka mempunyai kesan besar terhadap pencapaian kanak-kanak tersebut.

Menurut beliau, ibu bapa yang mengimpikan universiti dalam masa depan anak mereka seolah-olah menguruskan anak mereka ke arah matlamat tersebut tanpa menghiraukan pendapatan mereka dan aset lain.

Ini seiring dengan penemuan
psikologi
 yang lain: kesan Pygmalion, yang menyatakan “apa yang seseorang harapkan pada individu lain boleh menjadi sebagai ramalan yang memuaskan diri.’ Dalam kes kanak-kanak, mereka memenuhi harapan ibu bapa mereka.

Ibu bapa yang mempunyai hubungan sihat antara satu sama lain

Menurut kajian yang dilakukan oleh University of Illinois, kanak-kanak dalam keluarga berkonflik tinggi, sama ada secara bersama atau bercerai, cenderung untuk menjadi lebih teruk berbanding daripada kanak-kanak yang ibu bapanya mempunyai hubungan baik secara bersama.

Robert Hughes, Jr., profesor dan ketua Jabatan Pembangunan Manusia dan Masyarakat di Kolej ACES di
University of Illinois
 yang juga pengarang kajian tersebut, juga mencatat bahawa beberapa kajian telah menemui kanak-kanak dalam keluarga ibu bapa tunggal yang tidak mempunyai sebarang
konflik
 dalam keluarga, lebih baik berbanding daripada kanak-kanak dalam keluarga yang mempunyai kedua ibu bapa yang sering mempunyai
konflik
.

Konflik antara ibu bapa sebelum
perceraian
 juga memberi kesan kepada kanak-kanak secara negatif, sementara konflik pasca perceraian mempunyai pengaruh yang kuat terhadap pelarasan kanak-kanak.

Satu kajian mendapati bahawa, selepas perceraian, apabila seorang bapa tanpa hak jagaan mempunyai hubungan yang kerap dengan anak-anaknya dan dengan konflik yang minimum, anak-anak akan menjadi lebih baik. Tetapi apabila terdapat sebarnag konflik, lawatan kerap daripada bapa menjadikan pelarasan kanak-kanak menjadi lebih buruk.

Namun satu lagi kajian menemui bahawa lebih kurang 20 individu  yang mengalami perceraian ibu bapa mereka semasa mereka masih kecil, masih melaporkan kesakitan dan kedukaan atas perceraian ibu bapa mereka selepas sepuluh tahun kemudian. Orang muda yang melaporkan konflik yang tinggi antara ibu bapa mereka jauh lebih berkemungkinan mempunyai perasaan kehilangan dan penyesalan.

Ibu bapa yang mempunyai tahap pendidikan yang tinggi

Satu kajian 2014 yang diketuai oleh ahli
psikologi

University of Michigan,
 Sandra Tang mendapati bahawa ibu yang menamatkan peringkat sekolah menengah atau
kolej
 lebih cenderung untuk membesarkan anak-anak dengan melakukan perkara yang sama.

Kajian daripada sekumpulan 14,000 kanak-kanak yang memasuki tadika pada tahun 1998 hingga 2007, kajian tersebut mendapati bahawa kanak-kanak yang dilahirkan oleh ibu remaja (berumur 18 tahun ke bawah) kurang berkemampuan untuk menamatkan sekolah menengah atau pergi ke
kolej
 berbanding rakan sebaya mereka.

Dalam kajian longitudinal yang melibatkan seramai 856 individu di bahagian semi pendalaman New York, ahli psikologi dari Bowling Green State University, Eric Dubow mendapati bahawa “peringkat pendidikan ibu bapa apabila anak berusia 8 tahun akan meramalkan kejayaan
pendidikan
 dan pekerjaan untuk kanak-kanak itu 40 tahun kemudian dengan ketara.’

Ibu bapa yang mengajarkan anak mereka matematik lebih awal

Kajian meta-analisis pada tahun 2007 terhadap seramai 35,000 orang kanak-kanak prasekolah di seluruh Amerika Syarikat, Kanada, dan England mendapati bahawa kemahiran
matematik
 yang dibangunkan awal dapat menjadi kelebihan yang besar.

Menurut pengarang bersama dan penyelidik
Northwestern University
, Greg Duncan, kepentingan utama matematik awal – permulaan sekolah dengan ilmu nombor, susunan nombor, dan konsep matematik asas lain – adalah salah satu teka-teki yang terhasil daripada kajian tersebut. Penguasaan kemahiran matematik awal bukan sahaja meramalkan pencapaian matematik pada masa hadapan, tetapi juga meramalkan pencapaian membaca pada masa hadapan.

Perana ibu bapa yang mewujudkan hubungan dengan anak-anak mereka

Kajian pada tahun 2014 yang terdiri daripada 243 orang yang dilahirkan dalam kemiskinan mendapati bahawa kanak-kanak yang menerima “pengasuhan sensitif’ dalam tiga tahun pertama mereka tidak hanya lebih baik dalam ujian akademik di zaman kanak-kanak, tetapi turut mempunyai hubungan yang lebih sihat dan pencapaian akademik yang lebih tinggi pada usia 30-an.

Seperti yang dilaporkan di PsyBlog, ibu bapa yang bertindak sebagai pengasuh sensitif “bertindak balas dengan isyarat anak mereka dengan segera dan bersesuaian’ dan “menyediakan pangkalan yang selamat’ untuk kanak-kanak meneroka dunia.

Menurut Lee Raby yang merupakan pengarang bersama dan ahli psikologi di
University of Minnesota
, ini menunjukkan bahawa pelaburan dalam hubungan awal ibu bapa dan kanak-kanak boleh menyebabkan pulangan jangka panjang yang mengumpul keseluruhan kehidupan individu.

Peranan ibu bapa yang menghargai usaha untuk mengelakkan kegagalan

Di mana kanak-kanak berfikir mengenai datangnya kejayaan, juga boleh meramalkan pencapaian mereka.

Selama beberapa dekad, ahli psikologi di
Stanford University,
 Carol Dweck telah mendapati bahawa kanak-kanak (dan orang dewasa) berfikir tentang kejayaan dalam salah satu daripada dua cara.

“Pemikiran tetap’ mengandaikan bahawa watak, kecerdasan, dan keupayaan
kreatif
 kita bersifat statik yang tidak dapat kita ubah dengan cara yang bermakna, dan kejayaan adalah pengakuan bahawa kecerdasan yang wujud, penilaian bagaimana orang-orang yang bersikap mengukur terhadap standard tetap yang sama; berusaha untuk berjaya dan mengelakkan kegagalan pada semua kos menjadi cara untuk mengekalkan rasa bijak atau mahir.

“Pemikiran pertumbuhan,’ sebaliknya, berkembang maju dalam cabaran dan melihat kegagalan bukan sebagai bukti kecerdasan tetapi sebagai batu loncatan untuk pertumbuhan dan untuk meluaskan kebolehan sedia ada.

Dasarnya adalah perbezaan dalam cara anda mengandaikan kebolehan anda akan mempengaruhi keupayaan anda, dan ia mempunyai kesan yang kuat pada anak-anak. Jika kanak-kanak diberitahu bahawa mereka mendapat ujian kerana kecerdasan bawaan mereka akan mencipta “pemikiran tetap’. Jika mereka berjaya kerana usaha, itu akan mencipta “pemikiran pertumbuhan’.

Ibu yang berkerjaya

Menurut penyelidikan dari
Harvard Business School
, terdapat manfaat yang besar untuk anak-anak yang membesar dengan ibu-ibu yang berkerjaya.

Kajian mendapati anak perempuan bagi ibu yang berkerjaya mendapatkan pendidikan dengan lebih lama, lebih cenderung untuk mempunyai pekerjaan dalam peranan penyeliaan, dan memperoleh lebih banyak pendapatan – 23% lebih berbanding dengan rakan sebaya mereka yang dibesarkan oleh ibu yang tinggal di rumah.

Anak lelaki bagi seorang ibu yang berkerjaya juga lebih cenderung untuk melakukan tugasan rumah tangga dan penjagaan anak, kajian itu mendapati – mereka menghabiskan tujuh setengah jam lebih seminggu dalam penjagaan anak dan 25 menit lagi untuk kerja rumah.

Ibu bapa yang mempunyai status sosioekonomi yang lebih tinggi

Menurut penyelidik di
Stanford University,
 Sean Reardon, jurang pencapaian antara keluarga berpendapatan tinggi dan berpendapatan rendah “adalah kira-kira 30% hingga 40% lebih besar dalam kalangan kanak-kanak yang dilahirkan pada tahun 2001 berbanding daripada yang dilahirkan 25 tahun yang lalu.’

Pengarang “Drive’, Dan Pink telah menyatakan, semakin tinggi pendapatan untuk ibu bapa, semakin tinggi skor SAT yang diperolehi anak-anak mereka. Mereka turut menyatakan, campur tangan yang komprehensif dan mahal, status sosioekonomi adalah faktor yang mendorong banyak pencapaian dan prestasi dalam pendidikan.

Perana ibu bapa yang berwibawa berbanding ibu bapa yang bersifat autoritarian atau permisif

Pertama kali diterbitkan pada tahun 1960-an, ahli psikologi pembangunan
University of California at Berkeley
, Diana Baumride mendapati terdapat tiga jenis gaya
keibubapaan
:

Permisif: Ibu bapa cuba untuk tidak menghukum dan menerima kelakuan anak mereka

Autoritarian: Ibu bapa cuba membentuk dan mengawal kanak-kanak itu berdasarkan standard kelakuan yang ditetapkan

Berwibawa
(authoritative)
: Ibu bapa cuba mengarahkan anak secara rasional

Jenis gaya keibubapaan yang ideal adalah berwibawa. Kanak-kanak itu membesar dengan rasa hormat kepada pihak yang berkuasa tetapi tidak merasa terbeban olehnya.

Ibu bapa yang mengajarkan
‘grit’

Pada tahun 2013, ahli psikologi
University of Pennsylvania
, Angela Duckworth memenangi geran “genius’ MacArthur kerana penemuannya mengenai sifat personaliti yang kuat, yang memandu individu kearah kejayaan yang dipanggil sebagai
‘grit’
.

Ditakrifkan sebagai “kecenderungan untuk mengekalkan minat dan usaha ke arah matlamat jangka panjang,’ penyelidikannya telah mengaitkan kecenderungan dengan pencapaian pendidikan, purata titik gred dalam kalangan pelajar-pelajar di universiti-universiti Ivy League, pengekalan dalam kalangan kadet di Akademi Ketenteraan Amerika Syarikat West Point, dan kedudukan dalam U
S National Spelling Bee
.

Ianya adalah berkenaan pengajaran kepada kanak-kanak untuk membayangkan – dan memberi komitmen yang tinggi untuk masa hadapan yang mereka mahu cipta.

Apakah peranan ibu bapa yang boleh diikuti?

Peranan ibu bapa untuk membuat keputusan sukar yang tidak popular

Jika anak anda tidak marah dengan anda sekurang-kurangnya sekali-sekala, anda tidak melakukan tugas anda dengan baik sebagai ibu bapa. Seiring dengan ini, ingatlah bahawa anda tidak perlu memberikan penjelasan yang panjang mengenai keputusan anda. “Ia tidak selamat’ boleh menjadi banyak penjelasan apabila anda anda bertanya mengapa dia tidak dapat melompat dari bumbung dan terjun ke trampolin. “Ia adalah tanggungjawab anda’ adalah justifikasi cukup untuk memberitahu anak anda untuk melakukan tugasan rumah.

Peranan ibu bapa untuk mengajarkan anak anda untuk berdikari

Ia adalah peranan ibu bapa untuk mengajar kemahiran anak anda sesuai dengan usia untuk membolehkan mereka menjadi semakin berdikari. Ada masa ketikamana anak anda perlu belajar bagaimana untuk menenangkan diri sendiri, mengikat tali kasutnya, menulis namanya, dan pekerjaan-pekerjaan mudah yang lain mengikut kesesuaian peringkat umur. Lama kelamaan, dia perlu mengembangkan kemahiran yang lebih maju. Dia perlu tahu cara untuk menaip sesuatu, katakan tidak kepada dadah, memandu kereta, dan mengisi permohonan kerja. Anak anda perlu belajar bahawa tahap tanggungjawabnya akan berkembang sepanjang hayatnya.

Peranan ibu bapa dalam menjaga kebertanggungjawaban anak-anak mereka

Anda bertanggungjawab untuk menjada kebertanggungjawaban anak anda terhadap tingkah laku dan tindakannya. Sekurang-kurangnya, menetapkan batas dengan anak anda apabila dia berkelakuan dengan kelakuan yang tidak sesuai. Sebagai contoh, apabila anak anda tidak melakukan tugasan rumah, anda mungkin boleh menutup televisyen dan mengatakan:

“Menonton TV tidak akan menyiapkan tugasan anda. Apabila tugasan anda selesai, anda boleh menghidupkan semula TV. “

Dan sememangnya, ini boleh bermakna memberi kesan yang berkesan untuk sesuatu seperti tugasan rumah yang tidak disiapkan oleh anak anda. Anda boleh membuat sesuatu sperti menunda aktiviti hujung minggu yang telah dirancang sehinggalah tugasannya selesai.

Peranan ibu bapa untuk sentiasa bersama dengan anak-anak

Keibubapaan dan peranan ibu bapa adalah satu perjalanan yang mencabar dan anda bertanggungjawab terhadap pembesaran anak anda sama ada anda suka atau tidak. Akan ada masa ketika anak anda menjalani hidupnya dengan baik dan masa ketika anak anda mempunyai masa yang sukar buat dirinya. Ingatkan diri anda bahawa naik dan turun tidak mencerminkan anda – itu adalah lumrah perjalanan kehidupan. Oleh itu, jangan salahkan diri anda apabila sesuatu perkara berlaku. Tumpukan pada mencari cara yang positif untuk mengatasinya dan mencari sesuatu yang baharu untuk cuba membantu anak anda dengan berkesan. Dan jangan takut untuk mendapatkan sokongan, sama ada melalui laman web atau daripada individu lain

Anak anak adalah ibarat permata dalam keluarga. Ianya adalah nikmat kurniaan tuhan terhadap ibu dan bapa, dan ibu bapa perlu bertanggungjawab dalam membesarkan anak-anak mereka dengan cara didikan yang terbaik dan bersesuaian. Peranan ibu bapa bukanlah terhad sekadar dengan memberikan suapan makanan agar mereka membesar, tetapi ibu bapa juga adalah pendorong kepada anak-anak untuk menentukan kejayaan kehidupan mereka di masa hadapan.


Definisi

Apa itu Penyakit Jantung Kongenital bagi Orang Dewasa?

Penyakit jantung kongenital (kecacatan jantung kongenital) merupakan satu atau lebih abnormaliti pada struktur jantung anda sejak daripada lahir lagi. Ini merupakan cacat kelahiran yang paling biasa berlaku yang mana boleh mengubah aliran darah yang melalui jantung anda. Kecacatan boleh jadi biasa, di mana tidak menyebabkan sebarang masalah, sehingga yang rumit, di mana boleh menyebabkan komplikasi yang membawa maut.

Kelebihan dalam diagnosis dan rawatan bermakna kebanyakan bayi dahulunya meninggal dunia akibat penyakit jantung kongenital kini boleh hidup dengan baik sehingga dewasa. Walau bagaimanapun, tanda dan simptom keadaan ini boleh berlaku kemudian ketika alam dewasa, bahkan dapat dilihat pada individu yang telah menjalani rawatan ketika kanak-kanak.

Jika anda mempunyai penyakit jantung kongenital, anda mungkin memerlukan penjagaan sepanjang hayat anda. Rujuk dengan doktor anda bagi mengetahui kekerapan anda untuk berjumpa dengan doktor apabila sudah dewasa.

Apakah kebarangkalian Penyakit Jantung Kongenital bagi Orang Dewasa?

Sila berbincang dengan doktor anda untuk maklumat lanjut.

Simptom-simptom

Apakah simptom-simptom Penyakit Jantung Kongenital bagi Orang Dewasa?

Simptom-simptom biasa untuk penyakit jantung kongenital bagi orang dewasa ialah:

Ritma jantung yang abnormal (aritma).

Kulit, bibir dan kuku jari sedikit kebiruan (sianosis).

Sesak nafas.

Cepat letih selepas melakukan aktiviti fizikal.

Bengkak pada tisu atau organ badan (edema).

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor.

Bila saya harus berjumpa doktor?

Jika anda mempunyai sebarang tanda atau simptom di atas atau mempunyai sebarang soalan, sila rujuk doktor anda. Tubuh setiap orang bertindak dengan cara yang berbeza. Berbincang dengan doktor mengenai apa yang terbaik untuk situasi anda.

Punca

Apakah punca Penyakit Jantung Kongenital bagi Orang Dewasa?

Penyakit jantung kongenital disebabkan oleh sesuatu perkara yang mengganggu pembentukan jantung.

Kebanyakan kes dianggap berlaku apabila terdapat sesuatu perkara yang mengganggu pembentukan jantung ketika minggu kelima kehamilan. Hal ini berlaku apabila jantung sedang membentuk daripada struktur ringkas seperti tiub kepada bentuk yang lebih menyerupai jantung.

Walaupun terdapat perkara yang diketahui boleh meningkatkan risiko penyakit jantung kongenital, namun tiada punca yang jelas dapat dikenal pasti dalam kebanyakkan kes.

Faktor-faktor Risiko

Apakah yang meningkatkan risiko saya kepada Penyakit Jantung Kongenital bagi Orang Dewasa?

Terdapat banyak faktor risiko bagi penyakit jantung kongenital, seperti:

Campak German (rubela). Ibu anda mengalami jangkitan rubela ketika hamil boleh mengganggu pembentukan jantung anda.

Ibu anda menghidapi diabetes jenis 1 atau 2 mungkin telah mengganggu pembentukan jantung anda. Diabetes gestasi secara umumnya tidak meningkatkan risiko pembentukan kecacatan jantung.

Mengambil ubat tertentu ketika hamil boleh menyebabkan kecacatan jantung kongenital atau kecacatan sejak lahir yang lain. Ubat-ubat ini termasuk isotretinoin (Amnesteem, Claravis, lain-lain), digunakan untuk merawat jerawat; dan litium, digunakan untuk merawat gangguan bipolar. Mengambil alkohol ketika hamil juga menyumbang kepada risiko kecacatan jantung.

Penyakit jantung kongenital dilihat dapat diwarisi dalam keluarga dan dikaitkan dengan pelbagai sindrom genetik. Contohnya, kanak-kanak yang mengalami Sindrom Down sering mempunyai kecacatan jantung. Ujian genetik dapat mengesan Sindrom Down dan gangguan yang lain ketika perkembangan bayi.

Ibu yang merokok ketika hamil akan meningkatkan risiko untuk mempunyai anak yang mengalami kecacatan jantung kongenital.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Penyakit Jantung Kongenital bagi Orang Dewasa didiagnosis?

Bagi mengetahui sama ada anda mempunyai penyakit jantung kongenital atau jika kecacatan jantung kongenital ini telah menyebabkan masalah kesihatan yang sedang dialami, doktor anda akan mengambil sejarah perubatan dan melakukan pemeriksaan fizikal, termasuk mendengar jantung anda menggunakan stetoskop.

Doktor anda kemudiannya akan melakukan ujian, termasuklah:

Elektrokardiogram (ECG). Alat ini menyukat rentak dan jumlah aktiviti elektrik jantung anda bagi menentukan sama ada aktiviti elektrik tersebut normal. ECG boleh menunjukkan jika ada bahagian jantung yang membesar.

X-ray dada. Gambar-gambar ini boleh membantu doktor untuk menilai jantung dan paru-paru anda dengan lebih lanjut lagi.

Gelombang bunyi (ultrasound) menghasilkan gambaran jantung yang sedang bergerak di mana membolehkan doktor untuk mengenal pasti abnormaliti jantung.

Ekokardiogram Transesofageal. Sejenis ultrasound istimewa yang boleh menghasilkan gambaran jantung yang memberikan lebih banyak informasi berbanding ekokardiogram biasa. Semasa anda sedang disedatif, doktor anda akan memasukkan alat yang mempunyai prob ultrasound kecil dihujungnya ke dalam tiub yang bersambung antara kerongkong dan perut anda (esofagus).

Oximeter nadi. Sensor kecil yang disambungkan ke jari anda boleh menganggarkan jumlah oksigen di dalam darah anda.

Ujian stress senaman. Setelah sadap ECG disambungkan pada dada anda, anda akan diminta untuk bersenam di atas pengisar injakan atau basikal pegun supaya doktor dapat melihat paras keadaan dan aktiviti elektrik jantung, kadar degupan jantung serta tekanan darah anda semasa bersenam. Jika anda tidak boleh bersenam, doktor anda akan memberi ubat untuk meningkatkan kadar degupan jantung anda. Ujian stress juga melibatkan ekokardiogram dan sensor istimewa untuk melihat penggunaan oksigen anda.

Pengimbas jantung CT atau MRI. Bagi pengimbas jantung CT, anda akan berbaring di atas meja di dalam mesin yang berbentuk donut. Tiub X-ray di dalam mesin tersebut akan berpusing di sekeliling badan anda dan mengumpul gambaran jantung dan paru-paru anda. MRI jantung menggunakan lapangan magnetik dan gelombang radio untuk membentuk gambaran jantung anda. Anda perlu berbaring di atas meja di dalam mesin yang seperti tiub panjang.

Pengkateteran jantung. Doktor anda akan menjalankan ujian ini untuk memeriksa aliran darah dan tekanan darah di dalam jantung anda. Anda akan diberi ubat tidur sebelum kateter dimasukkan ke dalam arteri, bermula dari pelipat, tengkuk atau lengan anda. Kateter ini kemudiannya akan dimasukkan sehingga ke jantung anda berpandukan mesin X-ray. Pewarna akan disuntik melalui kateter, dan mesin X-ray akan menghasilkan gambaran jantung dan saluran darah anda. Tekanan di dalam kamar jantung juga boleh disukat menerusi prosedur ini.

Bagaimana pesakit Penyakit Jantung Kongenital bagi Orang Dewasa dirawat?

Bergantung kepada keterukan penyakit jantung kongenital anda, rawatan akan difokuskan untuk membetulkan kecacatan jantung kongenital atau menangani komplikasi akibat kecacatan ini. Rawatan mungkin termasuk:

Menunggu secara berjaga-jaga. Kecacatan jantung yang minor hanya memerlukan pemeriksaan berkala dengan doktor anda bagi memastikan keadaan anda tidak bertambah teruk. Tanya doktor anda mengenai kekerapan untuk berjumpa dengannya.

Kecacatan jantung kongenital yang sederhana boleh dirawat menggunakan ubat yang membantu jantung untuk berfungsi dengan lebih baik. Anda juga mungkin memerlukan ubat untuk mencegah darah beku atau bagi mengawal degupan jantung yang tidak sekata.

Peranti jantung boleh implan. Peranti yang boleh membantu mengawal kadar degupan jantung anda (perentak jantung) atau membetulkan degupan jantung tidak sekata yang boleh mengancam nyawa (defibrilator kardioverter boleh implan, atau ICD) boleh bantu merawat beberapa komplikasi yang berkaitan dengan kecacatan jantung kongenital.

Prosedur khusus yang menggunakan kateter. Sesetengah kecacatan jantung kongenital boleh dibaiki menggunakan teknik pengkateteran, yang mana membolehkan jantung dibaiki tanpa perlu membuka dada dan jantung melalui pembedahan. Untuk prosedur ini, doktor akan memasukkan tiub nipis (kateter) ke dalam vena kaki dan dibawa ke jantung berpandukan gambaran daripada X-ray. Setelah kateter berada di posisi yang betul, doktor akan memasukkan alat kecil melalui kateter ini bagi membaiki kecacatan tersebut,

Pembedahan buka jantung. Jika prosedur kateter tidak dapat membetulkan kecacatan jantung anda, doktor akan mengesyorkan pembedahan buka jantung.

Pemindahan jantung. Sekiranya kecacatan jantung yang serius tidak boleh dibaiki, pemindahan jantung mungkin akan menjadi pilihan.

Keperluan penjagaan susulan

Kebanyakan orang dewasa yang mempunyai penyakit jantung kongenital percaya bahawa mereka tidak mempunyai keadaan tersebut lagi atau rawatan yang dilakukan ketika kanak-kanak telah menyembuhkan mereka. Ini mungkin tidak benar, bergantung kepada jenis kecacatan yang dialami.

Jika anda mempunyai penyakit jantung kongenital, bahkan jika anda telah menjalani pembedahan sewaktu kanak-kanak, anda berisiko untuk mengalami komplikasi. Oleh itu, penting untuk anda mempunyai penjagaan susulan seumur hidup, terutamanya jika anda telah menjalani pembedahan pembetulan jantung.

Penjagaan susulan ini boleh jadi seringkas pemeriksaan berkala bersama doktor anda, atau melibatkan saringan berkala bagi mengesan sebarang komplikasi. Penting untuk berbincang mengenai rancangan penjagaan bersama doktor anda dan pastikan anda mengikut semua saranan doktor.

Lebih baik lagi, ahli kardiologi yang telah dilatih untuk merawat orang dewasa yang mempunyai kecacatan jantung kongenital akan menguruskan penjagaan anda.

Penyakit jantung kongenital dan kehamilan

Kehamilan boleh berjaya dilakukan walaupun anda mempunyai penyakit jantung kongenital terutamanya jika kecacatan anda adalah sederhana. Walau bagaimanapun, sesetengah wanita yang mempunyai kecacatan jantung kongenital yang kompleks dinasihatkan supaya tidak hamil.

Sebelum anda hamil, berbincang dengan doktor anda mengenai risiko yang boleh berlaku serta penjagaan khusus yang mungkin diperlukan ketika anda hamil.

Kedua-dua lelaki dan wanita yang mempunyai penyakit jantung kongenital berisiko tinggi untuk mewarisi beberapa bentuk penyakit jantung kongenital kepada anak mereka. Doktor anda mungkin akan menyarankan supaya anda menjalani kaunseling genetik jika anda merancang untuk hamil.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Penyakit Jantung Kongenital bagi Orang Dewasa?

Oleh sebab hanya sedikit sahaja punca penyakit jantung kongenital yang diketahui, tiada cara terbaik untuk mengelakkan daripada mempunyai bayi yang menghidapi keadaan yang sama.

Walau bagaimanapun, jika anda hamil, nasihat berikut boleh membantu mengurangkan risiko:

Pastikan anda telah divaksin dengan rubela dan flu.

Elakkan meminum alkohol atau mengambil ubat.

Ambil 400 mikrogram makanan tambahan folik asid setiap hari semasa trimester pertama (12 minggu pertama) kehamilan anda – ini dapat merendahkan risiko melahirkan anak yang mempunyai penyakit jantung kongenital serta beberapa jenis kecacatan sejak lahir yang lain.

Periksa dengan GP atau ahli farmasi anda sebelum mengambil mana-mana ubat ketika kehamilan, termasuk ramuan herba dan ubat yang boleh diperolehi tanpa prekripsi.

Elakkan bersentuhan dengan individu yang diketahui mengalami jangkitan.

Jika anda menghidapi diabetes, pastikan ianya terkawal.

Elakkan daripada terdedah kepada pelarut organik, seperti yang digunakan dalam cucian kering, penipis cat dan penghilang pengilat kuku.

Jika anda mempunyai penyakit jantung kongenital dan hamil, pakar jantung kongenital anda biasanya akan melakukan ekokardiogram (pengimbas jantung) untuk bayi anda sekurang-kurangnya ketika 20 minggu kehamilan. Ini dapat memeriksa sama ada bayi anda mempunyai sebarang bukti penyakit jantung kongenital. Pengimbas ini akan ditambah dalam rutin pengimbas ultrasound antenatal anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Sebab Mengapa Anda Perlu Berhenti Guna Plaster Jenama Ini!

Mungkin ada di antara kita yang pernah menggunakan produk plaster yang satu ini, Pak Li Medicated Plaster. Siapa sahaja yang mungkin tidak terpengaruh dengan produk mudah seperti ini yang didakwa mampu melegakan sakit-
sakit otot
 dan
sakit-sakit sendi
 dengan hanya satu tampalan. Apatah lagi ditulis pada produk pembungkusan tersebut bahawa ia adalah satu produk persediaan tradisional dan digunakan secara tradisional untuk melegakan sakit-sakit seperti yang disebutkan di atas. Walau bagaimanapun, kami mahu anda menghentikan penggunaan produk ini jika anda telah menggunakannya atau tidak membelinya jika anda mencari sesuatu produk dengan fungsi seperti berikut. Mengapa? Ikuti jawapannya di bawah ini.

Racun berjadual diphenhydramine

Baru-baru ini, Bahagian Regulatori Farmasi Negara atau NPRA, Kementerian Kesihatan Malaysia meminta kepada orang ramai agar menghentikan penggunaan produk Pak Li Medicated Plaster ini kerana kandungannya yang turut mengandungi racun berjadual, diphenhydramine. Memetik ulasan Ketua Pengarah Kesihatan, Datuk Dr. Noor Hisham Abdullah, pendaftaran produk tersebut telah dibatalkan pada 5 Disember yang lepas selepas ia diputuskan dalam mesyuarat ke-341 Pihak Berkuasa Kawalan Dadah (PBKD). Pendaftarannya dibatalkan atas faktor kandungan diphenhydramine yang dikesan dalam produk tersebut, yang tidak dibenarkan dalam formulasi produk-produk tradisional.

Gesaan menghentikan jualan produk

Menurut Datuk Dr. Noor Hisham, racun berjadual tersebut adalah sejenis antihistamin yang dikawal di bawah Akta Racun 1952 dan hanya boleh didapati atau diperoleh melalui preskripsi doktor atau ahli farmasi sahaja. Beliau menggesa agar penjual dan pengedar bagi produk ini supaya menghentikan penjualan dan pengedarannya dengan serta-merta. Jika sebarang jualan dan edaran didapati berlaku, ia sebenarnya telah melanggar Akta Jualan Dadah 1952 dan Peraturan-Peraturan Kawalan Dadah dan Kosmetik 1984.

Menurut beliau lagi, jika sabit kes
alahan
, individu atau pihak yang terlibat boleh dijatuhkan hukuman denda dengan jumlah tidak melebihi RM25,000 atau penjara tidak melebihi tiga tahun atau kedua-duanya bagi kes
alahan
 kali pertama. Jika berlaku kesalahan untuk kali kedua dan seterusnya, individu terbabit boleh dijatuhkan hukuman denda dengan jumlah tidak melebihi RM50,000 atau penjara tidak melebihi lima tahun atau kedua-duanya sekali.

Apakah sebenarnya diphenhydramine ini?

Ia adalah sejenis antihistamin yang berfungsi mengurangkan kesan kesan histamin kimia semula jadi dalam badan. Histamin dalam tubuh boleh mewujudkan simptom-simptom seperti
bersin
, gatal-gatal, mata berair dan hidung berair kepada seseorang individu tersebut. Oleh itu, penggunaan diphenhydramine adalah untuk merawat bersin, hidung berair, mata berair, gatal-gatal, ruam, dan simptom-simptom alergi atau
selesema
. Ia juga digunakan untuk merawat loya atau mabuk, untuk mendorong tidur dan juga merawat simptom-simptom tertentu bagi penyakit Parkinson.

Mengapa ia perlu diambil melalui preskripsi doktor?

Sesetengah keadaan kesihatan tidak membenarkan anda untuk menggunakan antihistamin ini. Rujuk dengan doktor atau ahli farmasi, adakah selamat untuk anda mengambil diphenhydramine sekiranya anda mempunyai keadaan-keadaan seperti berikut:

Penyumbatan saluran pencernaan atau
penghadaman
 (perut atau usus)

Halangan pundi
kencing
 atau masalah-masalah kencing yang lain

Kolostomi atau ileostomy

Mempunyai penyakit buah pinggang atau penyakit hati

Mempunyai penyakit asma, penyakit pulmonari obstruktif kronik (COPD), atau penyakit pernafasan yang lain

Batuk dengan lendir atau kahak, atau batuk yang disebabkan oleh merokok, emfisema atau bronkitis yang kronik

Mempunyai penyakit jantung dan juga tekanan darah yang rendah

Mempunyai glaukoma

Mempunyai penyakit tiroid

Anda ada mengambil kalium (Cytra, Epiklor, K-Lyte, K-Phos, Kaon, Klor-Con, Polycitra, Urocit-K)

Anda seorang wanita yang sedang hamil

Untuk pengetahuan anda, diphenhydramine boleh berpindah ke dalam susu ibu dan mungkin membahayakan bayi yang sedang menyusu susu ibu tersebut. Antihistamin ini juga mungkin akan memperlahankan pengeluaran susu ibu. Oleh itu, adalah amat penting juga untuk anda bertanya kepada doktor mengenai penggunaan antihistamin ini sekiranya anda sedang menyusukan anak anda.

Bagaimana saya patut mengambil diphenhydramine?

Gunakan antihistamin ini mengikut seperti apa yang telah diarahkan pada label produk, atau mengikut seperti yang telah diarahkan oleh doktor. Jangan sesekali menggunakannya dalam jumlah yang terlalu banyak atau sedikit atau lebih lama daripada yang disarankan. Untuk tujuan merawat selesema dan alahan, ia biasanya diambil dalam tempoh yang pendek sehinggalah simptom-simptom yang dialami tersebut hilang.

Bagi ibu bapa dan penjaga, jangan sesekali memberikan diphenhydramine kepada anak anda atau kanak-kanak yang berumur kurang daripada dua tahun. Rujuk doktor sebelum anda memberikan ubat batuk atau selesema kepada kanak-kanak. Ini kerana, terdapat risiko kematian yang boleh berlaku jika ubat-ubatan ini disalah guna untuk kanak-kanak yang lebih muda.

Bertanyalah kepada doktor semula sekiranya simptom-simptom yang dialami itu tidak hilang atau sembuh setelah 7 hari penggunaannya, atau jika anda mengalami demam bersama-sama sakit kepala, batuk atau ruam kulit.

Adakah ia mempunyai kesan sampingan?

Ya, diphenhydramine ini juga mempunyai beberapa kesan sampingan. Dapatkan bantuan kecemasan sekiranya anda mendapati diri anda mempunyai tanda-tanda reaksi alahan terhadap diphenhydramine ini, seperti gatal-gatal, kesukaran bernafas dan pembengkakan pada bahagian muka, bibir, lidah atau tekak.

Berhenti daripada menggunakan ubat ini dan berjumpa dengan doktor sekiranya anda mempunyai tanda-tanda seperti berikut:

Denyutang jantung yang laju atau rasa bergelora pada dada anda

Kencing yang menyakitkan atau mengalami kesukaran untuk kencing

Tiada kencing atau kencing yang sedikit

Rasa seperti hendak
pengsan

Rasa ketat dalam tekak atau rahang anda

Antara kesan-kesan sampingan yang biasa akibat daripada pengambilan diphenhydramine ini termasuklah:

Pening kepala, rasa mengantuk dan hilang koordinasi

Mulut, hidung dan tekak yang kering

Sakit perut dan sembelit

Mata yang kering dan penglihatan yang kabur atau kurang jelas

Rasa mengantuk pada siang hari

Konklusi

Jelas sekali, penggunaan diphenhydramine atau antihistamin ini memerlukan preskripsi daripada doktor dan tidak boleh digunakan sewenang-wenangnya tanpa nasihat doktor. Oleh kerana itu, produk seperti Pak Li Medication Plaster ini sangat berisiko untuk digunakan kerana ia boleh dibeli dan digunakan tanpa batasan dan kawalan. Selain itu, kandungan racun berjadual ini tidak selari dengan produk plaster tersebut kerana produk tersebut hanyalah satu produk formulasi tradisional yang tidak sepatutnya mengandungi racun berjadual seperti ini. Jika anda khuatir mengenai pembelian sebarang produk persediaan tradisional di pasaran, anda boleh merujuk status pendaftarannya melalui laman web NPRA di
http://www.npra.gov.my
. Anda juga boleh memuat turun aplikasi ‘NPRA Product Status’ pada telefon anda (Google Play Store) untuk memudahkan anda menyemaknya.


Bagaimanakah Melegakan Sedu Semasa Berpuasa?

Mengalami sedu sudah pasti akan mendatangkan ketidakselesaan kepada anda, bukan? Lebih-lebih lagi pada bulan Ramadan. Ini kerana salah satu cara yang paling terkenal dan berkesan melegakan sedu adalah minum air. Oleh itu, apa yang boleh dilakukan lagi? Ikuti artikel ini untuk mengetahui mengenai cara melegakan sedu semasa berpuasa.

Mengapa sedu berlaku?

Sebelum itu, kita perlu tahu terlebih dahulu punca sedu itu berlaku. Sebenarnya, terdapat banyak punca yang boleh menyebabkannya berlaku, termasuklah:

Makan terlalu banyak atau terlalu cepat

Minum air berkarbonat atau beralkohol

Berasa gelisah atau gemuruh

Tekanan

Perubahan suhu secara tiba-tiba

Tertelan terlalu banyak udara

Kesemua di atas boleh menjadi punca sedu berlaku semasa berpuasa kecuali makan dan minum. Ia sememangnya akan mengganggu anda yang sedang berpuasa. Persoalannya, bagaimanakah untuk melegakannya selain minum air?

Tip melegakan sedu semasa berpuasa

#1. Menahan nafas

Pertama sekali, anda boleh mengawal pernafasan anda dengan menahan nafas. Caranya, tahan nafas anda selama kira-kira sepuluh saat kemudian hembuskannya perlahan-lahan. Ulang sehingga sedu hilang dengan sendiri.

#2. Bernafas dalam beg kertas

Selain itu, anda juga boleh menggunakan teknik bernafas di dalam beg kertas. Caranya, letakkan beg kertas tersebut pada bahagian mulut dan hidung anda kemudian bernafas di dalamnya. Ini bertujuan untuk memasukkan karbon dioksida ke dalam paru-paru anda. Lalu melegakan otot difragma yang berkontraksi tadi.

#3. Menarik lidah anda

Seterusnya, anda juga boleh cuba menarik lidah anda untuk merangsang saraf vagus dan melegakan kekejangan diafragma sekali gus menyebabkan sedu terhenti. Caranya, hanya tarik hujung lidah anda menggunakan jari.

#4. Duduk sambil memeluk lutut

Akhir sekali, anda boleh cuba duduk sambil memeluk lutut dan tahan posisi ini sekurang-kurangnya dua minit. Posisi ini akan memberikan tekanan pada diafragma anda sekali gus menghentikan sedu.

Sekiranya anda sudah melakukan semua tip di atas termasuklah minum air namun sedu anda masih tidak berhenti, segera berjumpa doktor untuk mendapatkan pemeriksaan lanjut.

Hello Health Group
 tidak menyediakan nasihat perubatan, diagnosis, atau rawatan.

Baca juga:

4 Tip Bersenam Semasa Berpuasa Di Bulan Ramadan

4 Sebab Anda Perlu Makan Kurma Semasa Ramadan

Ramadan dan Hubungan Kekeluargaan


Migrain: Risiko Terhadap Individu Obesiti

Obesiti adalah wabak di seluruh dunia dan mempunyai kesan kesihatan yang dahsyat. Walaupun sering mendengar mengenai hubungan antara obesiti dan penyakit jantung atau diabetes, kebanyakan orang masih tidak tahu mengenai hubungan obesiti dengan pelbagai masalah kesihatan lain seperti migrain.

Hubungan antara migrain dan obesiti

Dalam satu kajian di Neurologi, penyelidik mengumpul maklumat tentang ciri-ciri sakit kepala dan indeks jisim tubuh (BMI) pada lebih daripada 30,000 individu melalui analisis berasaskan telefon. Daripada mereka, hampir 3,800 peserta didiagnosis menderita migrain mengikut Klasifikasi Antarabangsa Gangguan Sakit Kepala.

Hasilnya menunjukkan individu obes lebih cenderung mempunyai serangan yang teruk, serangan yang melumpuhkan dan serangan yang lebih tinggi daripada mereka yang tidak obes.

Di samping itu, obesiti telah dikenal pasti sebagai salah satu daripada banyak penyebab yang berpotensi untuk merangsang transformasi dari migrain episodik ke migrain kronik. Migrain kronik boleh memberi kesan negatif kepada kualiti kehidupan seseorang dan aktiviti harian.

Dalam kajian populasi besar yang berasingan mendapati obesiti dikaitkan dengan kekerapan dan keparahan serangan migrain. Semakin tinggi berat badan dan kumpulan BMI individu, semakin tinggi kekerapan serangan dan keparahan. Ia tidak mendapati bahawa obesiti adalah faktor risiko menyebabkan penyakit migrain. Dalam erti kata lain, berat badan berlebihan atau obes tidak menyebabkan migrain, tetapi jika anda mempunyai migrain, ia boleh membuatnya lebih teruk.

Grafik ihsan migrainepal

Jika anda mempunyai migrain dan berat badan berlebihan ada boleh lihat risiko yang dialami berdasarkan kajian yang dilakukan. Tetapi jika anda menurunkan berat badan kepada kumpulan BMI normal atau kumpulan BMI lebih rendah (contohnya daripasa obes kepada berat badan berlebihan) maka kekerapan dan keparahan serangan sakit kepala anda mungkin bertambah baik.

Penurunan berat badan dalam rawatan migrain

Satu kajian kecil dalam Neurologi mendapati bahawa migrain dalam kalangan obes dengan purata BMI bernilai 46 melaporkan penurunan ketara dalam bilangan dan keparahan sakit kepala pada enam bulan selepas menjalani pengurangan barat badan melalui pembedahan bariatrik.

Sudah pasti tidak semua individu obes menjalani pembedahan bariatik, tetapi perkara utama adalah ia tidak berbahaya dengan pengawalan berat badan dan sebagai bonus tambahan dapat membantu sakit migrain anda. Selain itu, pengurangan berat badah boleh mencegah anda daripada penyakit lain yang berisiko akibat obesiti.


Sedih Susu Badan Tak Keluar Selepas Bersalin, Ini 4 Sebab Mengapa Ia Terjadi

Apakah punca susu badan kurang? Risau rasanya apabila susu badan tidak sebanyak ibu-ibu lain.

Apabila plasenta anda berpisah daripada rahim semasa proses kelahiran, tahap hormon progesteron dalam tubuh anda akan ketara menurun, seterusnya
menyebabkan pengeluaran kolostrum dan susu badan
.

Bayi baru lahir akan menerima kolostrum sebagai susu awal dalam tubuh ibu. 2 hingga 4 hari kemudian, susu badan anda akan ada dan menjadi cecair pertama.

“Akan tetapi, bagaimana jika
pengeluaran susu badan saya terlalu sedikit
 untuk bayi?” – kebanyakan ibu bertanyakan mengenai soalan ini.

Artikel ini menyediakan anda punca susu badan kurang selepas bersalin.

Untuk mendapatkan lebih banyak info tentang Kehamilan, sila dapatkannya
di sini.

Faktor berkemungkinan tiada susu badan selepas bersalin

Punca susu badan kurang 1: Faktor
 kelahiran

Pendedahan kepada tekanan kerap dan berpanjangan: Lebihan hormon stres yang dibebaskan sebelum dan semasa kelahiran disebabkan oleh kesukaran untuk bersalin atau
penggunaan forseps atau C-section
 boleh menyebabkan penurunan dramatik kuantiti susu ibu dan mengelakkan susu badan daripada keluar.

Kehilangan darah yang banyak: Lelehan darah bersalin disebabkan keadaan kesihatan seperti pendarahan postpartum atau sindrom Sheehan syndrome boleh menyekat kemampuan otak untuk mengawal hormon laktasi.

Plasenta atau tisu plasenta halus terlekat: Jika plasenta terlekat dalam badan anda, paras progesteron tidak akan menurun. Maka, tiada isyarat susu awal dihantar kepada otak.

Salah jajaran vertebra tulang belakang.

Kelahiran pramatang: Jika bayi anda lahir sebelum tarikh jangkaan bersalin, tisu kalendar anda belum cukup matang untuk memulakan pengeluaran susu.

Penggunaan ubat penahan sakit.

Bayi berat semasa lahir.

2. Keadaan perubatan

Keadaan kesihatan ibu juga menjadi penyumbang besar kepada kuantiti dan kualiti pengeluaran susu selepas bersalin:

Diabetes:
 Ibu yang mengalami diabetes tetap atau
diabetes sementara semasa hamil
 (atau diabetes gestasi) boleh menjejaskan pengeluaran susu ibu. Ini kerana penyusuan susu ibu amat bergantung kepada paras insulin. Ibu yang mengalami sebarang bentuk diabetes bermakna anda tidak boleh mengawal paras insulin anda, menyebabkan tubuh anda tidak mampu untuk mengawal pengeluaran susu badan.

Terlebih berat badan atau obesiti:
 Sama ada ia disebabkan gangguan metabolisma yang wujud sebelum hamil (seperti hyperthyroidism) atau disebabkan gaya hidup, ibu pasti berisiko tinggi mengalami kekurangan prolaktin jika
bacaan BMI sebelum hamil adalah melebihi 26.

Sista lutein teka ovari gestasi:
 Ini merupakan keadaan luar biasa di mana tubuh menghasilkan jumlah testosteron berlebihan yang boleh menumpaskan pengeluaran susu yang betul semasa tempoh selepas kelahiran. Bagaimanapun, paras testosteron akan beransur berkurangan selepas 3 hingga 4 minggu dan susu badan akan mula keluar apabila paras testosteron menurun kepada sekitar 300 mg/dL.

Baca juga:

Selain Milk Booster, Ibu Muda Ini Kongsi 5 Rahsia Banyakkan Susu Badan Yang Kering!

Ibu Nak Susu Badan Banyak Dan Berkualiti? Ambil 6 Makanan Ini!

Punca susu badan kurang 3: Pengurusan penyusuan

Penting untuk setiap wanita untuk mula memerah susu menggunakan tangan dalam tempoh beberapa jam terawal selepas kelahiran, untuk merangsang pengeluaran susu dan mencegah pembengkakan payudara (akibat susu penuh).

Pembengkakan payudara
 adalah keadaan yang boleh menjurus kepada kekurangan susu badan.

Faktor lain yang berpotensi

Pengunaan ubat tertentu semasa kehamilan dan kelahiran juga boleh menjadi punca susu badan kurang. Risiko penghasilan susu akan meningkat seiring dengan usia ibu.


Tak Nak Pakai Cermin Mata Apabila Tua? Ini 9 Cara Jaga Mata Elak Rabun

Apabila bertambah usia, mata pun mula menimbulkan masalah hingga pemakaian cermin mata mungkin diperlukan. Justeru, apakah cara semula jadi untuk jaga dan memelihara
kesihatan mata
?

Jangan risau ya, terdapat beberapa cara semula jadi boleh dilakukan untuk melindungi dan meningkatkan penglihatan tanpa memerlukan cermin mata pembetulan.

Ini kerana, penglihatan yang buruk tidak semestinya menjadi punca yang tidak dapat dielakkan apabila meningkat tua.

Terdapat beberapa cara semula jadi dan perubahan gaya hidup yang dapat membantu seseorang dalam memperbaiki dan melindungi penglihatan mereka.

Ini cara-cara hendak jaga mata tanpa perlu pakai cermin mata

1. Pelindung mata

Kecederaan mata boleh berpunca daripada pelbagai aktiviti termasuk tugasan rumah tangga, bermain sukan, atau bekerja dengan peralatan tertentu di persekitaran yang berbahaya.

Dengan memakai cermin mata pelindung, anda dapat bantu mencegah risiko kecederaan, kerosakan, dan kerengsaan pada mata daripada kesan serpihan dan bahan kimia.

Bergantung pada aktiviti yang dilakukan, perlindungan yang sesuai boleh merangkumi:

Cermin mata keselamatan

Goggles

Topeng muka

Topi keledar

2. Cermin mata hitam

Cermin mata hitam bukan sekadar aksesori fesyen, tetapi ia juga membantu melindungi mata daripada
sinar ultraviolet (UV)
.

Pendedahan UV yang berlebihan mampu merosakkan mata. Lampu UV juga dapat meningkatkan risiko seseorang untuk mendapat:

Katarak

Kanser mata

Pertumbuhan pada mata, seperti
pterygium

Untuk mendapat perlindungan yang optimum, anda disarankan untuk memilih kaca mata hitam yang disertai dengan perlindungan UV yang mencukupi.

3. Nak elak pakai cermin mata, lakukan pemeriksaan mata secara berkala

Menurut
National Eye Institute
, menjalani pemeriksaan mata secara berkala adalah satu-satunya cara untuk memastikan kondisi mata yang sihat.

Semasa pemeriksaan dilakuan, titisan mata khas digunakan untuk mengembangkan anak mata, yang membolehkan mereka melihat ke belakang mata dan mengesan sebarang potensi masalah.

Selain itu, pemeriksaan mata dapat membantu dalam mengesan sebarang masalah mata pada peringkat awal, seperti
glaukoma
 dan degenerasi makula.

4. Kurangkan menghadap skrin untuk jaga mata

Pekerjaan yang banyak menggunakan komputer atau menghadap skrin
laptop
dan telefon bimbit mampu menyebabkan tekanan kepada mata.

Mereka yang menghabiskan banyak masa di hadapan skrin atau peranti mudah alih boleh mencuba
peraturan 20-20-20
.

Ini bermaksud, setiap 20 minit, jauhkan diri daripada skrin pada jarak sekitar 20 kaki selama 20 saat. Latihan ini dapat membantu mengurangkan keletihan dan tekanan mata.

5. Mengawal diabetes

Antara komplikasi yang berpotensi daripada
diabetes jenis 1
 dan jenis 2 adalah masalah mata yang disebut sebagai retinopati diabetes.

Kadar gula yang tinggi dalam darah secara beransur-ansur merosakkan saluran darah pada retina, menyebabkannya bengkak, bocor, atau tersumbat.

Tambahan itu, ia juga boleh mengakibatkan pertumbuhan tisu parut dan saluran darah baru yang tidak normal.

Tanpa rawatan, retinopati diabetes boleh menyebabkan gangguan penglihatan dan akhirnya buta!

Mengekalkan kawalan gula darah yang baik dan menjalani pemeriksaan mata tahunan dapat membantu mengurangkan risiko terkena retinopati diabetes.

6. Vitamin baik untuk elak pakai cermin mata

Penyelidikan menunjukkan bahawa vitamin A, C, dan E adalah baik untuk
kesihatan mata
.

Vitamin-vitamin ini mempunyai sifat antioksidan dan anti radang yang dapat menurunkan risiko degenerasi makula.

Cara terbaik bagi seseorang untuk memastikan mereka mendapat vitamin mencukupi adalah dengan makan pelbagai makanan seimbang yang kaya dengan buah-buahan dan sayur-sayuran.

Sumber vitamin A, C, dan E yang baik termasuk:

Brokoli

Buah oren

Betik

Keledek

Bayam

Lobak merah

Lada merah

Labu

Kacang badam

Mentega kacang

Biji bunga matahari

Kajian juga menunjukkan asid lemak omega-3, seperti asid
docosahexaenoic
 dan asid
eicosapentaenoic
, bermanfaat untuk kesihatan mata dan mengurangkan risiko penyakit mata yang berkaitan dengan faktor usia.

7. Berhenti merokok

Sains telah membuktikan dengan jelas merokok tidak baik untuk kesihatan seseorang dan boleh
menyebabkan kanser
.

Namun, banyak individu mungkin tidak menyedari bahawa merokok mempunyai kaitan dengan sejumlah penyakit mata.

Merokok turut meningkatkan risiko degenerasi makula, katarak, dan
uveitis
 yang berkaitan dengan usia. Ia juga dapat meningkatkan risiko retinopati diabetes.

Bukan itu sahaja, asap tembakau mampu merengsakan mata, membuatkan mata yang kering menjadi lebih teruk.

8. Kebersihan yang baik

Mengamalkan kebersihan yang baik dapat membantu mencegah potensi jangkitan mata.

Jadikan mencuci tangan sebagai tabiat terutamanya sebelum anda menyentuh mata atau mengendalikan kanta lekap.

Di samping itu, alat solekan mata yang sudah lama juga dapat meningkatkan risiko jangkitan mata.

Maka, bagi mereka yang sering memakai
makeup,
pastikan anda sentiasa cakna dengan tarikh luput alat solek.

Sekiranya anda mengalami jangkitan mata, disarankan agar membuang dan mengganti produk solek mata yang dimiliki.

9. Ada ahli keluarga yang pakai cermin mata? Ketahui sejarah keluarga anda

Mengetahui masalah mata yang berlaku dalam keluarga membolehkan seseorang mengambil langkah berjaga-jaga.

Keadaan mata yang boleh berlaku dalam keluarga termasuk:

Degenerasi makula yang berkaitan dengan usia

Katarak

Glaukoma

Neuropati optik

Rabun

Kesimpulan

Peningkatan usia dan kondisi kesihatan yang tertentu mampu mempengaruhi penglihatan seseorang.

Walau bagaimanapun, terdapat banyak langkah pencegahan yang boleh diambil untuk memperbaiki dan melindungi penglihatan kita.

Ini termasuk perkara-perkara yang sering kita terlepas pandang seperti mencuci tangan, berhenti merokok, mendapatkan vitamin mencukupi, dan memakai kaca mata pelindung.

Bukan itu sahaja, mengekalkan berat badan yang sihat dan makan makanan seimbang juga dapat mengurangkan risiko terkena diabetes dan kondisi kronik lain yang boleh menyebabkan masalah mata.


Orang Cakap Badan Anak Anda Berbau? Ini 5 Punca Dan Langkah Mengatasinya!

Kanak-kanak secara semulajadinya memang sangat aktif. Dalam tidak sedar, setiap aktiviti yang anak anda lakukan kebanyakannya bersifat fizikal. Ini menyebabkan badan mereka mulai berpeluh lalu menyebabkannya berbau. Sebagai ibu bapa, anda mesti tidak mahu perkara ini berlaku kepada anak anda. Oleh itu, ikuti artikel ini untuk mengetahui lebih lanjut punca dan langkah mengatasi masalah bau badan anak anda.

Punca badan anak anda berbau

Sebenarnya, bau badan adalah berpunca daripada bakteria yang tertarik kepada peluh yang keluar daripada badan manusia. Anda perlu tahu bahawa terdapat 2 jenis kelenjar yang mengeluarkan peluh iaitu kelenjar peluh Eccrine dan kelenjar peluh Apocrine.

Kelenjar peluh Eccrine

Kelenjar ini mengeluarkan peluh ketika anda sedang demam, makan sesuatu yang pedas atau ketika suasana persekitaran adalah panas. Peluh ini dikeluarkan dalam bentuk cecair dan dapat mengekalkan suhu badan anda.

Kelenjar peluh Apocrine

Kelenjar ini sensitif kepada adrenalin dan mengeluarkan peluh setiap kali anda terlibat dengan aktiviti fizikal atau sedang berada dalam keadaan beremosi seperti takut, gelisah, stres atau terangsang secara seksual. Peluh ini dikeluarkan dalam bentuk cecair berminyak, lutsinar dan tidak berbau. Namun ia akan mula berbau apabila berinteraksi dengan bakteria yang terdapat pada kulit atau pakaian.

Kebiasaannya, peluh yang dikeluarkan oleh kanak-kanak adalah daripada kelenjar Eccrine dan kelenjar Apocrine pula hanya akan menjadi aktif selepas akil baligh. Namun begitu, terdapat juga faktor luaran yang menyebabkan berlakunya masalah ini, antaranya:

Tidak menjaga kebersihan: jarang mandi, bahagian ketiak dan ari-ari yang kotor juga akan menyebabkan bakteria berkumpul di kawasan terbabit lalu menyebabkannya berbau.

Akil baligh: Ketika ini, perubahan hormon yang berlaku dalam badan akan merubah fizikal dan kelakuan mereka. Ini juga menyebabkan kelenjar peluh mulai menjadi aktif.

Tabiat pemakanan: kanak-kanak yang gemar makan makanan yang berbau tajam seperti bawang, daging, ikan, telur, produk tenusu dan lain-lain.

Trimethylaminuria
: Sindrom ini merupakan kondisi yang jarang berlaku yang melibatkan perembesan enzim
flavin
yang berlebihan. Ia akan menghentikan
 trimethyluria
untuk menguraikan
 trimethylamine oxide
lalu menyebabkan nafas, urin dan peluh berbau seperti ikan.

Kondisi kesihatan: sakit buah pinggang atau hati, diabetes dan keradangan organ juga boleh menyebabkan badan berbau. Segera dapatkan bantuan pakar perubatan untuk mengatasinya.

Langkah mengatasinya

Bagi mengelakkan masalah badan anak anda berbau ini daripada berlarutan, anda sebagai ibu bapa boleh menggunakan tip-tip berikut:

Pastikan anda dan keluarga menjaga kebersihan sebetulnya.

Pastikan anak anda minum air secukupnya agar kekal berhidrasi.

Pastikan anak anda mandi pada setiap hari dengan membersihkan celah ketiak, ari-ari dan setiap bahagian badan.

Pastikan anak anda pakai pakaian, kasut yang bersih, telah dicuci dan dikeringkan.

Elakkan makanan yang menyebabkan badan berbau.

Gunakan produk tradisional sebagai alatan mandian atau sapuan di rumah seperti air lemon, jus tomato, cuka epal, daun sage dan daun hazel serta rosmari.


Jangan Ambil Mudah, Pendarahan Dalaman Jika Dibiarkan Boleh Ancam Nyawa!

Pendarahan dalaman, walaupun sukar untuk didiagnosis, merupakan keadaan kesihatan yang boleh mengancam nyawa.

Ia merupakan satu
fenomena ‘berdarah’ yang tidak dapat dilihat dengan mata fizikal namun boleh menyebabkan gejala serius.

Faktor lazim yang boleh menyebabkan berlakunya pendarahan dalaman adalah trauma dan kecederaan.

Walau bagaimanapun, terdapat
punca lain yang turut boleh menyebabkan masalah kesihatan tersebut seperti gastritis
, kerosakan organ dan masalah berkaitan pendarahan.

Mereka yang mengalami masalah genetik berkaitan pendarahan seperti hemofilia berisiko untuk mendapat keadaan kesihatan ini.

Teruskan membaca untuk mengetahuinya dengan lebih lanjut.

Tiada luka namun ada simptom, ini cabaran mendiagnosis masalah pendarahan dalaman

Berbeza dengan luka fizikal yang boleh dilihat dengan mata kasar, pendarahan dalaman sukar untuk dikesan terutamanya jika pendarahan berlaku pada skala kecil.

Ia merupakan
cabaran bagi petugas kesihatan terutamanya dalam kes trauma seperti kemalangan.

Dalam situasi tersebut, kebiasaannya pendarahan dalaman adalah lebih serius.

Tanpa pemeriksaan yang teliti, tahap kesihatan pesakit boleh merosot dan
risiko kematian mereka boleh meningkat secara mendadak.

Pendarahan dalaman tidak mempunyai lokasi yang spesifik.

Ia boleh berlaku di kepala, dada, abdomen, otot dan sendi. Lokasi pendarahan bergantung kepada jenis kecederaan yang dialami pesakit.

Simptom bagi setiap lokasi juga berbeza.

Pendarahan di dalam kepala

Sakit kepala teruk

Rasa kebas (semut-semut) pada bahagian tangan dan kaki

Kebas sebelah badan

Lemah sebelah badan

Penglihatan tiba-tiba kurang jelas

Tidak dapat mengimbangi diri

Tidak dapat bertutur dengan elok atau sukar memahami pertuturan orang lain

Sukar menulis

Kelesuan melampau atau berada dalam keadaan separa sedar

Anda mungkin berminat:

Ini Rupanya 7 Punca Sebenar Berak Berdarah, Yang Terakhir Boleh Buat Kecut Perut!

Mengapa Faraj Keluar Darah Selepas Bersetubuh? Ada 7 Sebab, Tapi No 5 Paling BAHAYA

Pendarahan di dalam dada atau abdomen

Sakit dada atau abdomen

Sukar untuk bernafas

Loya

Muntah

Terdapat darah di dalam air kencing

Najis berwarna hitam

Lebam pada bahagian terlibat

Pening kepala terutamanya ketika berdiri

Pendarahan di dalam otot atau sendi

Sakit pada bahagian sendi

Bengkak sendi

Sukar untuk bergerak

Had pergerakan kawasan terlibat terbatas

Dalam situasi di atas, simptom pendarahan dalaman bukan sahaja bergantung kepada lokasi, ia juga tidak spesifik.

Ini bermakna,
tanpa faktor seperti trauma atau kecederaan
, diagnosis pendarahan dalaman boleh dikatakan tidak masuk akal.

Oleh sebab itu penting bagi individu untuk memberitahu jika terdapat trauma sebelum hadir ke klinik/hospital.

Jika dibiarkan berlarutan, badan akan kehilangan banyak darah dan
 ia boleh menyebabkan komplikasi kejutan (
shock
).

Shock
berlaku apabila jumlah darah yang mengalir tidak cukup untuk menampung keperluan sel di seluruh badan.

Antara simptomnya adalah:

Denyutan nadi laju

Tekanan darah rendah

Individu terlibat berada dalam keadaan separa sedar

Badan lemah

Keadaan kesihatan serius yang boleh menyebabkan pendarahan dalaman

Terdapat pelbagai faktor yang boleh menyebabkan pendarahan dalaman.

Perkara ini termasuklah
masalah genetik berkaitan darah seperti hemofilia yang mengganggu proses fisiologi pembekuan darah
.

Walau bagaimanapun, kebanyakan daripada keadaan tersebut akan berhenti dengan sendirinya jika tidak serius.

Bagi kes berikut, impak yang dialami oleh individu terbabit dalam konteks pendarahan dalaman adalah sangat serius. Jika lambat dirawat, ia boleh membawa maut:

Trauma seperti kemalangan kenderaan, jatuh dari tempat tinggi atau ditimpa dengan objek berat. Terdapat kes di mana pendarahan dalaman berlaku tanpa ada luka fizikal walau sedikit pun.

Tulang patah.
Bagi tulang panjang seperti tulang paha dan betis, kepatahan boleh menyebabkan kecederaan pada organ terdekat
. Perkara ini boleh menyebabkan komplikasi serius sekiranya tidak dirawat.

Hamil luar rahim. Semakin lama diagnosis hamil luar rahim tidak dapat dikesan, semakin meningkatlah risiko pendarahan dalaman serius akibat janin yang membesar.

Pembedahan. Tanggungjawab pakar bedah sangat berat terutamanya sebelum menutup pesakit selepas sesuatu prosedur. Mereka perlu memastikan tiada pendarahan berlaku.

Aneurisme. Apabila terdapat masalah pada struktur salur darah (lemah)
 ia akan menyebabkan terbentuknya gelembung yang mudah pecah
. Walaupun kebanyakannya tidak menyebabkan simptom, jika pecah, ia boleh mengancam nyawa.

Rawatan jika didiagnosis dengan masalah ini

Cabaran bagi doktor perubatan dalam merawat pendarahan dalaman adalah untuk mencari lokasi punca berlakunya pendarahan tersebut.

Perkara ini melibatkan pelbagai jenis ujian dan jika masih tidak ditemui walhal pesakit berisiko tinggi,
pembedahan akan dilakukan bagi mencari dengan mata kasar.

Dalam kes ringan, rawatan yang biasa diberikan adalah bersifat konservatif.

Namun jika keadaan menjadi semakin teruk, doktor akan berbincang mengenai kemungkinan untuk menjalankan pembedahan terhadap pesakit.

Apabila punca pendarahan telah ditemui, pakar bedah akan membersihkan takungan darah dan merawat kerosakan organ sekiranya ada.

Konklusi

Jika anda pernah mengalami lebam, anda mungkin mengalami pendarahan dalaman.

Namun, sebab kenapa nyawa anda tidak terancam bergantung kepada punca berlakunya pendarahan tersebut.

D
alam pergaduhan tumbuk menumbuk, kecederaan yang dialami mungkin ringan
, membolehkan anda untuk sihat dengan sendirinya.

Namun, jika ia melibatkan senjata tidak tajam, kecederaan yang dikenakan boleh mengancam nyawa.


Keburukan Jus Buah kepada Anak Anda

Memang tidak dapat dinafikan bahawa minda dan badan yang sihat memerlukan diet sihat dengan jumlah buah dan sayuran yang mencukupi. Oleh kerana sesetengah orang tidak suka rasa sayur-sayuran, mereka berpaling kepada buah-buahan, atau jus buah. Jus buah tinggi dengan khasiat probiotik, enzim, dan nutrien yang terus dihadam sistem pencernaan. Walau bagaimanapun, selain faedahnya, terdapat juga keburukan pengambilan jus buah.

1. Mahal

Pengambilan jus buah yang diekstrak sendiri jauh lebih mahal jika dibandingkan dengan pengambilan buah-buahan dan sayuran mentah. Ia memerlukan peralatan khas, termasuk pengekstrak jus, pisau berkualiti, dan bekas jus. Pengekstrak jus berkualiti tinggi berkos mahal. Mengekstrak jus juga menggunakan lebih banyak buah berbanding penyediaan hidangan. Disebabkan anda memerlukan lebih banyak buah-buahan untuk membuat jus, anda perlu membelanjakan lebih banyak wang. Di samping kuantiti, terdapat juga kualiti untuk dipertimbangkan. Penggemar jus semula jadi cenderung memperjuangkan pembelian buah-buahan dan sayuran organik, yang lebih mahal.

2. Mencuci dan pembasmian kuman

Kerana jus segar biasanya diambil mentah, tanpa proses pasteurisasi, semua peralatan jus harus dibersihkan dengan teliti selepas setiap penggunaan. Anda perlu membasuh bukan sahaja mesin tetapi juga papan pemotong, bekas jus, pisau dan perkakas lain. Pengekstrak jus mempunyai beberapa bahagian yang berlainan, masing-masing memerlukan pembersihan dan pembasmian kuman secara berhati-hati. Tumpahan, sisa baki, dan warna daripada pigmen semula jadi seperti jus buah naga boleh menjadikan proses pembersihan lebih susah.

3. Mikroorganisma

Buah-buahan dan sayur-sayuran mentah mengandungi mikroorganisma. E. coli, salmonella, dan mikroorganisma lain mungkin wujud dalam buah mentah dan sayur-sayuran anda, menyebabkan keracunan makanan atau gastroenteritis. Tanpa pensterilan haba, tidak ada yang jaminan bahawa anda selamat dari bakteria tersebut. Oleh itu, mereka yang mempunyai sistem imun yang lemah atau menjalani diet rendah mikron (seperti pesakit kanser) dinasihatkan untuk tidak minum jus mentah.

4. Kurang serat

Pengekstrak jus membuatkan serat buah-buahan menjadi sisa. Apabila anda memerah buah-buahan dan sayur-sayuran jus, nutrien dan air diekstrak dari pulpa berserat, yang sering dilupuskan. Kecuali jika anda menambah pulpa yang tinggal ini ke dalam sup, salad atau makanan lain, anda akan membuang semua kebaikan yang terkandung dalam serat. Tanpa serat, anda mungkin mengalami masalah pencernaan. Serat juga membantu mengurangkan nafsu makan, kerana ia membuatkan anda berasa kenyang. Jika tidak, anda akan memerlukan banyak jus untuk memuaskan nafsu makan anda.

5. Tinggi gula dan karbohidrat

Kanak-kanak yang mengalami obesiti minum 65 peratus lebih banyak jus manis berbanding kanak-kanak dengan berat badan biasa, menurut satu kajian. Malah minuman soda kadangkala mempunyai kurang gula berbanding jus buah dalam kotak. Sebagai contoh, jus anggur dalam kotak didapati mengandungi 50 peratus lebih banyak gula daripada Coca Cola. Selanjutnya, secara purata, terdapat kira-kira 140 kalori dalam jus buah 8 auns sementara sebiji oren hanya mempunyai kira-kira 60 kalori.

Jika anda sukakan jus buah-buahan, lebih baik mengekstrak jus buah sendiri. Jika tidak, pastikan jus yang anda beli mempunyai label yang mengatakan jus buah 100% pada botol. Kebanyakan jus di pasaran dibuat daripada air, gula, dan bahan tambahan makanan. Kebanyakannya hanya mengandungi kira-kira 10% jus buah sebenar dalam setiap kotak. Elakkan gula yang ditambah dan jus mengandungi pemanis tiruan, yang lebih buruk lagi kepada kesihatan anda berbanding gula.